"Ο Βενιζέλος Πρόεδρος της Δημοκρατίας; Αχ Πατρίδα μου γλυκειά!" - Ο Κ.Φράγκος στους Διαξιφισμούς - Militaire.gr\n“Ο Βενιζέλος Πρόεδρος της Δημοκρατίας; Αχ Πατρίδα μου γλυκειά!” – Ο Κ.Φράγκος στους Διαξιφισμούς\n10/06/2019 | 06:14\nΜε την δήλωση του κ. Ε. Βενιζέλου μετά την αποπομπή του από το ΚΙΝΑΛ. Η Αρχηγός Φώφη είχε πάρει χαμπάρι τις «συζητήσεις» που έκανε ο Ευάγγελος με το παλιό συνεταιράκι του, άφρονα Αντώνιο, να στήσουν μαγαζάκι μετά τις εκλογές. Η αναπάντεχη σφαλιάρα που έφαγε τον συγκλόνισε. Εκεί που ήταν βέβαιος ότι είχε εξασφαλίσει την πρώτη θέση, τη μόνη σίγουρη, στο Επικρατείας, του ανακοινώθηκε ότι άλλος είναι ο Εκλεκτός.\nΗ κ. Φώφη όμως, αποδείχθηκε ότι έχει σατανικό χιούμορ: Βαγγέλη μου να σε βάλω σε όποια περιφέρεια θέλεις αλλά θα αναζητήσεις σταυρό! Όταν τ’ άκουσε ο Ευάγγελος έφριξε: Εγώ σταυρό; Ο Βενιζέλος: Τι είμαι κοινός πολιτευτής; Οργίσθηκε λοιπόν και έκανε δηλώσεις που κατέληγαν: Θα έχω την δυνατότητα χωρίς κομματικές δεσμεύσεις να υπερασπισθώ δυναμικά τις θέσεις μου για το μέλλον της πατρίδας!\nΑνατρίχιασα…Το μέλλον της Πατρίδας…Θυμήθηκα δύο-τρία τσιτάτα που αναφέρονται στους πατριώτες και τον «πατριωτισμό».\nΘα μου επιτρέψει όμως, ο μέγας αυτός πολιτικός, να τον ρωτήσω: Ποια Πατρίδα υπονοείτε; Αυτή του κατάπτυστου Άρθρου 86 του Συντάγματος που συντάξατε με τον κ. Παυλόπουλο για την συγκάλυψη αρπαχτών Υπουργών; Τον χορό των Ολυμπιακών Αγώνων και της Πολιτιστικής πρωτεύουσας (Θεσσαλονίκη); Την άμυνα της Χώρας που διαλύσατε; Τα δύο (2) Υποβρύχια που αγοράσατε (Υπάρχουν; Δόθηκε προκαταβολή;) Το Υπουργείο Οικονομικών όπου διαλύσατε την Οικονομία; Τον πείσμωνα αγώνα που κάνετε για την αθώωση του Άκη; Την Αντιπροεδρία της Κυβέρνησης Αντωνομπένηδων που αφήνατε τις ΕΔ στα χέρια κλίκας ενώ εσείς ενδιαφερόσασταν μόνο για την ΓΔΑΕΕ; Την λίστα Langard που «ξεχάσατε» σε ένα συρτάρι την στιγμή που στα άλλα κράτη εισπράττουν τεράστια ποσά; Αχ πατρίδα μου γλυκειά!\nΤελικά ο κ. Ε. Βενιζέλος, θα παραμείνει εκτός Βουλής, αλλά, όπως δήλωσε ένας από τους συνεργάτες του ο κ. Ανδ. Λοβέρδος, μπορεί να υπηρετήσει θεσμικά. Άντε να τον δούμε κι’ αυτόν Πτ.Δ…Είδαμε τον Κάρολο και τον Πάκη, γιατί όχι;\nΤι συμβαίνει επί τέλους\nΌπως είναι γνωστό, όταν ανέλαβε ως Πρόεδρος του ΠΑΣΟΚ ο νυν αποβληθείς Ευάγγελος, ανέθεσε, και ορθότατα έπραξε, σε 4 σοβαρές και αξιόπιστες ιδιωτικές εταιρείες ελέγχου (Ernst-Young, Pwc κα.) τον έλεγχο των οικονομικών του κόμματος, επί Προεδρίας Γιωργάκη του Καστελοριζώτη, γιατί κυκλοφορούσαν ιστορίες με σημεία και τέρατα. Επαναλαμβάνω, άριστα έπραξε ο κ. Βενιζέλος.\nΟι καλές εταιρείες, εντός τριμήνου υπέβαλαν τα πορίσματά τους στον κ. Πρόεδρο. Τι ακολούθησε;\nΤα έθαψε ο κ. Ε. Β. για να πιέζει όποτε θέλει τον Γιωργάκη;\nΤα έστειλε ως όφειλε στη Δικαιοσύνη;\nΤα παρέδωσε στη διάδοχό του;\nΠρος τι αυτή η μούγγα, η ΟΜΕΡΤΑ;\nΟ κ. Παπαγγελόπουλος τι λέει;\nΟ κ. Γ.Π. θα ξαναμπεί στη Βουλή «από το παράθυρο», στη λίστα…\nΗ Δημοκρατία επιτάσσει την ανάληψη της διακυβέρνησης της Χώρας από ένα μικρό αριθμό διεφθαρμένων βάσει της ψήφου ενός πλήθος ανεύθυνων.\nΟι εκλογές έρχονται και τα κόμματα, εμπορικοί οργανισμοί, θα τοποθετήσουν στην βιτρίνα τους ό,τι το καλό έχουν για να προσελκύσουν πελάτες – ψηφοφόρους.\nΣε προηγούμενους διαξιφισμούς, είχα αφιερώσει το υπέροχο Καβαφικό δημιούργημα ΑΣ ΦΡΟΝΤΙΖΑΝ σε όλους αυτούς τους νομάδες, γυρολόγους, κυνηγούς θέσεων που περιφέρονται από κόμματος εις κόμμα για να βολευτούν και οι ψηφοφόροι – πρόβατα τους επιλέγουν. Και οι Αρχηγοί των κομμάτων μοιραίοι και ανεύθυνοι τους υποδέχονται.\nΈνα από αυτά τα ξεχωριστά «νούμερα» είναι ο θορυβοποιός βουλευτής κ. Γρ. Ψαριανός, επαγγέλματος μουσικού παραγωγού. Είναι γνωστός για τις αδέσμευτες ιδέες του, τον πατριωτισμό του, τις αξιοκρατικές κορώνες του και το ανορθόδοξο ενδυματολογικό στυλ! Αμπέχονο, σακίδιο, σανδάλια… Έχει κι άλλα, χειρότερα, «νούμερα» η δύστυχη Βουλή. Γράφει ο κ. Σ. Κασιμάτης στην Καθημερινή (11.05): Ο Ψαριανός με την κοιλούμπα του, αξύριστος και με στρατιωτικό γιλέκο. Για να δούμε την πορεία του ένδοξου αυτού πολιτικού στελέχους: ΚΚΕ, ΚΚεσωτ, βουλευτής του Αλαβάνου, περνάει ξυστά από τον ΣΥΡΙΖΑ, πηδάει στην ΔΗΜΑΡ, πέφτει στο ΠΟΤΑΜΙ και καταλήγει ανεξάρτητος! Προχθές προσχώρησε στη ΝΔ, γιατί, όπως δήλωσε τον έχει ανάγκη η Βουλή και με την ΝΔ είχε την πιθανότητα να εκλεγεί. Ο κ. Μητσοτάκης, ενθουσιασμένος για το απόκτημά του τον δέχθηκε μετά βαΐων και κλάδων. Με ποιόν από τους δύο να θλιβώ περισσότερο;\nΞαφνικά, λίγες ημέρες μετά την προσχώρηση η ΕΣΤΙΑ (14.05), το πιο σκληρό δημοσιογραφικό όργανο της ΝΔ, εξαπολύει επίθεση κατά του Κ.Μ., δικαίως ασφαλώς, για την υποδοχή του κ. Ψαριανού στη ΝΔ. Τι είχε συμβεί; Γράφει η ΕΣΤΙΑ « Ο κ. Ψ. επέλεξε να σχολιάσει με άκρως σεξιστικό τρόπο την κομψή σιλουέτα της Υπουργού Εργασίας κ. Έφης Αχτσιόγλου».\nΤι είπε ο έγκριτος νεοφώτιστος νεοδημοκράτης κ. Ψ., σε μερικούς που σχολιάζουν την πολιτική Αχτσιόγλου! Ωραία πράγματα: «Γιατί ρε σεξιστή; Εγώ που είμαι εντελώς…Κοκορέτς διαφωνώ. Μ’ αρέσει το γκομενάκι (!!!) Ματς, μουτς μωρό μου».\nΕπειδή είμαστε «ολίγον τίμιοι» δεν θέλουμε ν’ αδικήσουμε τον Κυριάκο. Των ιδίων αντιλήψεων φιλοξενίας περιφερομένων… και πένητων, είναι κι’ ο Αλέξης. Υποδέχτηκε ένα από τα εμβληματικά πρόσωπα της κυβερνητικής ασυδοσίας της εποχής Καραμανλή Β’, όπου συνέβησαν εκπληκτικά εκφυλιστικά φαινόμενα. Ένας κορυφαίος εκπρόσωπος αυτής της ασυδοσίας ήταν ο Άρης Σπηλιωτόπουλος, ο επιλεγόμενος Αρούλης: Εκπρόσωπος Τύπου, Υπουργός Παιδείας, Υπουργός Τουρισμού. Στο εξωτερικό, αντί ενός σεμνού δωματίου, νοίκιαζε σουίτες, Lear jets, κότερα, λιμουζίνες με οδηγούς με κασκέτο επί 24ωρης βάσεις κλπ. Ως Υπουργός Παιδείας χλιδάτο γραφείο 800τ.μ. με διακόσμηση Εμιράτων κλπ… (Οι πληροφορίες από το ΠΡΩΤΟ ΘΕΜΑ [29-01-12]) Να τον χαίρεστε κ. Πρωθυπουργέ. Κάνατε σπουδαίες επιλογές. Μήπως σαν τον έστειλε μπουναμά ο κ. Κων. Καραμανλής του οποίου ο Άρης είναι «κολλητός» συνεργάτης; Όπως τον Παπαγγελόπουλο;\nΣχόλια; Από σας….\nΠαλαιότερα αλιεύματα Τσίπρα\nΟ κ. Γιάννης Λαμπρόπουλος\nΥφυπουργός Άμυνας, βουλευτής της ΝΔ νομού Μεσσηνίας.\nΈνας από τους πλέον έντιμους, μαχητικούς, πατριώτες πολιτικούς που πέρασαν από το ΥΕΘΑ.\nΚατά την τελευταία του θητεία στο Υπουργείο με Υπουργό τον κ. Μεϊμαράκη και Πρωθυπουργό τον κ. Κων. Καραμανλή Β’ είχε δύο μεγάλες επιτυχίες που προκάλεσαν σάλο.\nΑποκάλυψε τον μηχανισμό αποφυγής στράτευσης χιλιάδων «εκλεκτών» νέων κατά την περίοδο 1996-2004. Άλλοι υπελόγισαν στις 24.000, άλλοι 18.000, υπό την πλήρη ανοχή της πολιτικής αλλά και τις στρατιωτικής Ηγεσίας.\nΑποκάλυψε την απάτη του Ηλεκτρονικού Πολέμου, την κατήγγειλε και έστειλε τον φάκελο στον Υπουργό Βαγγέλη ο οποίος τον…απώλεσε.\nΈγινε ενοχλητικός ο Γιάννης Λαμπρόπουλος αλλά εκείνον που εκνεύρισε περισσότερο ήταν ο μέγας πολιτικός Αντώνης Σαμαράς. Τον κέρδιζε με διάφορα στη μονομαχία τους στη Μεσσηνία. Ο Σαμαράς τον πολεμούσε με κάθε μέσον.\nΟ περί ου ο λόγος ενοχλητικός απολύθηκε και ο Σαμαράς υπέβαλε υποψηφιότητα στην Μεσσηνία εκλεγόμενος αριστείνδην λόγω Πρωθυπουργίας, καρατομώντας τον πρώτο σε ψήφους. Γ. Λαμπρόπουλο\nΤώρα ο Γιάννης Λαμπρόπουλος μάχεται πάλι. Θα εκλεγεί μόνο αν η ΝΔ εκλέξει δύο στη Μεσσηνία. Η μία καπαρωμένη, πάντοτε, από τον τον Αντώνη.\nΟ αείμνηστος Πρόεδρος της Δημοκρατίας Κων/νος Τσάτσος, αρχιτέκτονας του Συντάγματος 74, καθιέρωσε τον θεσμό των βουλευτών Επικρατείας (άρθρο 54) με το σκεπτικό να εκλέγονται, αριστείνδην , εξέχοντες επιστήμονες, καταξιωμένα δημόσια προσωπικότητες που είχαν διαπρέψει αλλά ουδόλως επιθυμούσαν να κατέβουν στα μπαλκόνια για άγρα ψήφων. Αυτοί προορίζονται να καταλάβουν θέσεις υπουργών ώστε να λειτουργούν απαλλαγμένοι από το άγος των ψηφοφόρων και της πελατειακούς πολιτικούς.\nΚοιτάμε ονόματα από τους πρώτους εκλεγέντες Μιχ. Στασινόπουλος, Ε. Βλάχου, Ε. Παπανούτσος, Διον. Ζακυνθινός, Σπ. Δοξιάδης, Αμαλία Φλέμινγκ, Γ. Κοντογιώργης κ.α.\nΟ θεσμός αυτός εκφυλίσθηκε από άφρονες Αρχηγούς κομμάτων που τοποθέτησαν στη λίστα φιλαράκια τους, σαβούρες α’ κατηγορίας.\nΣτους σημερινούς θα βρείτε τους κ. Β. Οικονόμου, Δ. Σταμάτη, Τασία Χριστοδουλοπούλου, Θεανώ Φωτίου κ.α. Το 1977 ήταν και ο κ. Τζουμάκας και αργότερα οι κ. Σουλαδάκης, Μαντέλης, Μανίκας.\nΓια να δούμε τι θα κάνουν τώρα οι φωτισμένοι Αρχηγοί που ενδιαφέρονται για τη Χώρα. Αν δούμε τις λίστες των Ευρωβουλευτών, τότε φίδι που μας έφαγε. Λίγο φιλότιμο αν υπήρχε; Λίγη τσίπα μωρέ; ενα μικρό ενδιαφέρον για την Πατρίδα.\nΥποχρεωτική τυμβωρυχία – Μαχητικά Μ 2000\nΟ Έλλην εξ ανέκαθεν\nμετά τιμής τιμούσε\nκι’ εκείνον που αγόραζε\nκι’ εκείνον που πουλούσε.\nΠληροφορήθηκα ότι αφίχθηκε κλιμάκιο της DASSΑULT και της Γαλλικής ΠΑ, για να συζητήσουν με τον ακούραστο δε Διευθυντή εξοπλισμών Ναύαρχο Κ. Κυριακίδη και το Επιτελείο του τα της συντήρησης των μαχητικών Μ 2000 και Μ 2000 -5 τα οποία, γιατί να το κρύψωμεν άλλωστε, πάσχουν.\nΤα α/φ αυτά, σας θυμίζω, αγοράσθηκαν, το πρώτο, (Μ 2000) από την Κυβέρνηση του μακαρίτη Ανδρέα Παπανδρέου, μαζί με τα F-16 (ΑΓΟΡΑ ΤΟΥ ΑΙΩΝΑ) 1985, και αργότερα (Μ-2000-5) από τους Σημιτοάκηδες. Αμφότερα υπό συνθήκες που μπορούν, αδίστακτα, να χαρακτηρισθούν στην τούρλα του Σαββάτου και της αρπαχτής. Για να αναπτυχθεί το θέμα απαιτούνται τουλάχιστον είκοσι δακτυλογραφημένες σελίδες. Όχι, δεν θα σας κουράσω. Απλά θα σημειώσω ότι και στους δύο, οι Έλληνες Αξιωματούχοι λησμόνησαν να ζητήσουν υπογραφή συμφωνίας FOS που θα εξασφάλιζε την υποχρέωση των Γάλλων να παρέχουν υποστήριξη των α/φ που πούλησαν. Αγοράζετε εσείς ένα ψυγείο από τον Κωτσόβολο χωρίς να ζητήσετε εγγύηση λειτουργίας μερικών ετών και παροχή ανταλλακτικών; Εμείς καλόβολοι και παραδοσιακοί στις κυβιστήσεις δεν το επιδιώξαμε. Αγνοήσαμε το δόγμα: Ότι πάρει η νύφη στην Καβάλα. Με το αζημίωτο…\nΘα σταθώ μόνο στην Α, Παπανδρεϊκή περίπτωση. Εκείνο που διεπίστωσα, τότε από τα γεγονότα που εβίωσα αλλά και μετά, από την έρευνα που έκανα είναι ότι η αγορά του αιώνα ήταν ένα σκάνδαλο ή το άφησαν έτσι να φανεί. Οι τιμές ήταν εξαιρετικά φουσκωμένες και ανεξέλεγκτες.\nΥπήρξαν κραυγαλέες παρεμβάσεις μεσαζόντων που για τα F-16 ήταν ο κ. Νίκος Μουρκογιάννης, φίλος του Γιωργάκη, και για τα Μ. Ο περιβόητος πρίγκηψ Κασόγκι.\nΘα αφήσω τα F-16, αφού αναφέρω ότι ο ολέθριος Γιωργάκης Παπανδρέου. Ο Γ’. διόρισε επί Πρωθυπουργίας του, τον κ. Μουρκογιάννη Πρόεδρο της Εθνικής Λυρικής Σκηνής, για τις υπηρεσίες που είχε προσφέρει στην πατρίδα, και θα κάνω μία αναδρομή, ένα flash black, που λένε οι συμπατριώτες μου Γορτύνιοι, για τα Μ-2000.\nΉμουν Συνταγματάρχης (1988), Διευθυντής του Στρ. Γραφείου του αείμνηστου Γιάννη Χαραλαμπόπουλου, του επιλεγόμενου HONEST JOHN. Αναπληρωτής, ΑΝΥΕΘΑ ήταν ο άνθρωπος σύμβολο – τιμιότητας και αγωνιστικότητας ακέραιος, και γι’ αυτό μη συμπαθούμενος, κ. Στάθης Γιώτας. Μια ημέρα με κάλεσε ο ΑΝΥΕΘΑ, τον οποίο αντιμετώπιζα με βαθύ σεβασμό, και μου έκανε μερικές ερωτήσεις: Τι γνωρίζετε για την αγορά του αιώνα, θέλω λεπτομέρειες. Του ανέφερα όσα γνώριζα και πρόσθεσα ότι, από όσα έμαθα μετά ότι ο πρίγκηψ μεσάζων είχε επισκεφθεί πολλάκις τον Πρωθυπουργό. Δύο εξακριβωμένες από το ημερολόγιο Κόκκολα (6-11-84 και 26-11-84), επίσης ότι καταβλήθηκαν στην DASSAULT 476,8εκ FF με την υπογραφή της σύμβασης. Παλαιότερα η καταβολή των μιζών γινόταν τμηματικά, παράλληλα με την πληρωμή δόσης από το ελληνικό Δημόσιο στην εταιρεία. Μετά οι ακόρεστοι, άατοι, αχόρταγοι άρπαγες εφάρμοσαν άλλη τακτική πληρωμών: Τεράστια προκαταβολή, υποχρεώνοντας τους πωλητές να καταβάλλουν την μίζα ολόκληρη.\nΈχετε ενημερώσει γι’ αυτά τον κ. Χαραλαμπόπουλο;\nΒεβαιότατα. Η σύμβαση είχε υπογραφή πριν έλθετε εσείς στο Υπουργείο επί Τρόϊκας στο ΥΕΘΑ Παπανδρέου- Δροσογιάννη- Σεχιώτη. Του πρόσθεσα ότι όλα αυτά είναι, σχετικώς, ρευστά και για να βρεθεί η αλήθεια θα πρέπει να διαταχθεί ΕΔΕ. Ποιοι μπορούνε να το κάνουν εναντίον του νυν Πρωθυπουργού;\nΓνωρίζετε τα λεγόμενα περί προνομιακής πώλησης του Μ-2000 στην Ελλάδα και περί μη ύπαρξης FOS;\nΒεβαιότατα, αλλά λεπτομέρειες δεν γνωρίζω, δηλαδή αν εφαρμόστηκε η υπόσχεση της DASSAULT.\nΟ Γιώτας ήταν τρομερά ανήσυχος ενώ είχα πληροφορηθεί ότι είχε αρχίσει το «ματς» μεταξύ αυτού και της σπείρας Καστρίου, την περί «Παπανδρέου» οι οποίοι ζητούσαν παρεμβάσεις στους εξοπλισμούς. Ο Γιώτας δεν «μασούσε» ήταν αρνητικά κάθετος, ατσάλινος, γαλβανισμένος από τα 5,5 χρόνια της φυλακής.\nΕν τω μεταξύ έντονα κυκλοφορούσαν οι φήμες ότι τα ραντάρ των Μ-2000 δεν ανταποκρίνονται στις απαιτήσεις και το περί προνομιούχου τιμή ήταν ένα παραμύθι.\nΟ αείμνηστος Μητσοτάκης είχε υποσχεθεί προεκλογικά, πιεζόμενος από τον Σπήλιο Σπηλιωτόπουλο, ότι θα ζητούσε επαναδιαπραγμάτευση της σύμβασης, ύστερα μάλιστα από την αποκάλυψη της Γαλλικής Εφημερίδας.\nΚαναρ Ανσερνέ (13.4.90) ότι τα ραντάρ ήταν σκάρτα. Η DASSAULT αναγκάστηκε να σπάσει τη σιωπή της παραδεχόμενη ελαττώματα στα ραντάρ ενώ ουδόλως συζήτησε τα της τιμής. Εξέδωσε μάλιστα μια ανακοίνωση φάσκελο στους Αξιωματούχους που παρήγγειλαν τα μαχητικά λέγοντας ότι τα Μ-2000 ανταποκρίνονται στην τεχνική προδιαγραφή που ζήτησαν οι Έλληνες πράγμα που σημαίνει ότι το ημέτερόν Υπουργείο Άμυνας ή αποδέχθηκε να παραβλέψει τα ελαττωματικά ραντάρ ή δεν ήξερε τι του γινόταν!\nΈκτοτε η υπόθεση εξηφανίσθη, εντελώς μαγικά. Ανεδύθη δια χειρός του κορυφαίου δημοσιογράφου κ. Γιάννη Μαρίνου. (ΟΤ 18.01.90). Την παραθέτω ως έχει.\n«Με την επιφύλαξη ότι θα υπάρξουν διευκρινίσεις, που θα διασκεδάζουν τη συγκλονιστική αυτή εξέλιξη, να υπενθυμίσουμε μερικά περίεργα πράγματα που συνέβησαν κατά την κοινοβουλευτική περίοδο Ιουνίου – Οκτωβρίου 1989, την γνωστή ως περίοδο «κάθαρσης». Ο τότε βουλευτής του Συνασπισμού της Αριστεράς και πρώην αναπληρωτής υπουργός Άμυνας (επί ΠΑΣΟΚ) κ. Στάθης Γιώτας στην εντυπωσιακή κατάθεση του στη Βουλή, που δυστυχώς πέρασε απαρατήρητη από τους μάλλον αγνοούντες νομικά δημοσιογράφους του κοινοβουλευτικού ρεπορτάζ (οι οποίοι μάλλον δεν κατάλαβαν τι έλεγε ο εν λόγω βουλευτής), παρατήρησα τα εξής σχεδόν απίστευτα:\nΌτι κατ’ επανάληψιν ζήτησε ως υπουργός Άμυνας από την εταιρία «Ντασσώ» και τη γαλλική Κυβέρνηση να τον πληροφορήσουν σε τι τιμές πούλησαν τα Μιράζ στην Ελλάδα και σε τι τιμές σε άλλες χώρες που είναι επίσης πελάτες τους. Όμως η γαλλική Κυβέρνηση τον αγνόησε, κάποια δε επιστολή που τελικά έστειλε ο Γάλλος υπουργός κ. Γιαν. Χαραλαμπόπουλο είναι περιφρονητικά αόριστη και δεν δίνει συγκεκριμένη απάντηση στο καυτό ερώτημα.\nΟ κ. Γιώτας εύλογα διερωτήθηκε με ποιο δικαίωμα δεν απαντά η γαλλική πλευρά, όταν στα συμβόλαια προμήθειας των μαχητικών περιέχεται υπέρ της Ελλάδας ρήτρα του μάλλον ευνοούμενου κράτους. Τι σημαίνει αυτό; Μα απλούστατα: αν πριν ή μετά την αγορά από την Ελλάδα των «Μιράζ 2000» η «Ντασσώ» πούλησε ή πουλάει τα εν λόγω καταδιωκτικά με όρους συμφερότερους από εκείνους που προβλέφθηκαν για τη χώρα μας, αυτομάτως θα έπρεπε να ισχύσουν οι ευνοϊκότεροι αυτοί όροι και για μας.\nΑλλά όπως εύλογα παρατήρησε ο κ. Γιώτας για να μπορέσει να λειτουργήσει μια τέτοια ρήτρα είναι αυτονόητο ότι ο προμηθευτής (η Ντασσώ) υποχρεούται να μας γνωστοποιεί τους όρους (οικονομικούς και άλλους) πωλήσεως των Μιράζ σε άλλους αγοραστές, αν της το ζητήσουμε. Είναι βέβαιο, ότι αν η Ελλάδα προσέφευγε σε διεθνή διαιτησία ή στο διεθνές δικαστήριο θα δικαιωνόταν και θα επεβάλλετο στην «Ντασσώ» η υποχρέωση να αποκαλύψει τα στοιχεία που της εζητούντο.\nΚι όμως ούτε η Κυβέρνηση ΠΑΣΟΚ ζήτησε να λειτουργήσει η προβλεφθείσα ρήτρα του μάλλον ευνοούμενου κράτους, αλλά ούτε και η Κυβέρνηση Τζαννετάκη, ούτε φυσικά η Οικουμενική, παρ’ όλο που επί της εποχής της τελευταίας επιβεβαιώθηκε το ελάττωμα του ραντάρ των Μιράζ.\nΣε τηλεφωνική συζήτησή που είχα δύο φορές με τον κ. Γιώτα μου εξέφρασε την απορία του, γιατί ο Συνασπισμός της Αριστεράς δείχνεται τόσο επιφυλακτικός και αδρανής απέναντι της καταφανώς περίεργης και ύποπτης στάσεως της Γαλλικής Κυβερνήσεως, για την οποία φυσικά αποφεύγουν κάθε συζήτηση οι κατηγορούμενοι του ΠΑΣΟΚ. Οι απορίες πολλαπλασιάζονται από τον αποκλεισμό του κ. Γιώτα από τους συνδυασμούς του Συνασπισμού στις εκλογές του Νοεμβρίου 1989 και την εξαφάνιση του από τις εκλογές του Απριλίου 1990, κατά τις οποίες – τι σύμπτωση! – λησμονήθηκε και η κάθαρση, ενώ η «αγορά του αιώνα» είχε προσφερθεί στην περιπόθητη παραγραφή από πλευράς ποινικών ευθυνών χάρις στην ανεξήγητη ανεκτικότητα του Συνασπισμού.»\nΟ κ. Στάθης Γιώτας, αποβλήθηκε από τον βόρβορο των κομματικών γκάγκστερς.\nΗ ναυαρχίδα του ΠΑΣΟΚ, ΤΑ ΝΕΑ (10-6-17), με τον θάνατο του Κοσόγκι δημοσίευσαν σχόλιο στο οποίο τονίζουν (SIC) «Η αγορά του αιώνα όσον αφορά τα Μ-2000 εδραιώθηκε λόγω της φιλίας του πρίγκηπα Κοσόγκι με το ζεύγος Παπανδρέου, ιδιαίτερα με την κ. Δήμητρα Λιάνη. Ο πρίγκηψ θεωρείται ως διδάσκαλος των Ελλήνων ισχυρών του KNOW-HOW των μιζών και των OFF-SHORES…»\nΗ μη ύπαρξη συμφωνίας υποστήριξης FOS έκανε τους Γάλλους να ζητήσουν όσα θέλουν για ανταλλακτικά κλπ. Τώρα έρχονται εδώ μετά ελληνικές παρακλήσεις για να συνάψουν, κατόπιν εορτής, μία συμφωνία FOS, που δεν ξέρουμε πόσα θα στοιχίσει.\nΗ κ. Δήμητρα Λιάνη φρουρείται από 5-6 αστυνομικούς για τις εθνικές υπηρεσίες της στην Πατρίδα. Ο Γιώτας από κανένα….\nΣυγνώμη για το μεγάλο κατεβατό…\nΣΗΜ. Διάβασα στο Μ μια άποψη του κ. Μάκη Μηχιώτη (δημοσιογράφου-εκδότη-τ. Δντη Γραφ. Τύπου Ν. Κουρή) με την οποία υποστηρίζεται ή ορθή επιλογή του Μ-2000 τα οποία απεδείχθηκαν πολύτιμα κλπ. Δεν αμφισβητώ την επιχειρησιακή αξία των μαχητικών και μετά από «διόρθωση» των ραντάρ. Άλλο όμως, το μαχητικό και άλλο ο τρόπος απόκτησης του.\nΤην εποχή της αγοράς του αιώνα ήμουν κοντά στις διαδικασίες. Δεν μετείχα αλλά έβλεπα και άκουγα. Τα οικονομικά διαχειριζόταν ο οικονομικός σύμβουλος του Πρωθυπουργού – ΥΕΘΑ και τα τεχνικά οι ΑΝΥΕΘΑ (Δροσογιάννης) – ΥΦΕΘΑ (Σεχιώτης) και Α/ΓΕΑ (Πτέραρχος Ν. Κουρής). Και οι τρεις μακαρίτες. Οι πολιτικοί ήσαν παντελώς άσχετοι με το θέμα, ο Πτέραρχος 100% σχετικός. Αν βαθμολογείτο η αντίληψη τους ο Πτέραρχος θα ελάμβανε 100% ο Δροσογιάννης 60% και ο Σεχιώτης, με το ζόρι 5%. Επομένως ο αείμνηστος Πτέραρχος γνώριζε τα πάντα, ακόμη και γι’ αυτά που ήταν αναρμόδιος. (Τα οικονομικά, μεσάζοντες, μίζες). Αλλά ο ικανότατος αυτός αξιωματικός είχε μία αδυναμία. Ήταν απόλυτα αφοσιωμένος στον Παπανδρέου.\nΔηλώνει (ΝΕΑ 24/05) : Ζητήθηκαν υπερβολικές απαιτήσεις από τους Έλληνες.\nΘα έπρεπε να προσθέσει : Που τις ανέχθηκαν και υπέκυψαν κυπταύχενες, δωσίκωλοι και ανίκανοι Έλληνες πολιτικοί, που σήμερα επωφελούμενοι των Συριζαϊκών σφαλμάτων, επανέρχονται, θρασύτατα, να μας… σώσουν. Εννοώ, και ξέρετε ποιους λέω, κορυφαίους αστέρες της ΝΔ και ΠΑΣΟΚ.\nΟλοσέλιδο αφιέρωμα στον κ. Συμεών Τσομώκο γνωστό επιχειρηματία, έκανε η Καθημερινή (28/05/19).\nΟ κ. ΣΜ είναι γνωστός στους αμυντικούς και οικονομικούς κύκλους για τα επιτυχή συνέδρια (όπως πχ. FORUM Δελφών που οργανώνει στον χώρο).\nΤρισένδοξη ΕΛΛΑΣ, επί κυβέρνησης του κ. Κων. Καραμανλή, του επιλεγόμενου Ακάματου ή Σκανδαλοθάπτη και Υπουργού Άμυνας Μεγάλου Βαγγέλα Μεϊμαράκη, του επιλεγόμενου «Εγώ δεν υπογράφω τίποτα».\nΕλευθεροτυπία (23.02.07) : Του συρμού φαίνεται ότι έχουν γίνει οι πτήσεις πάνω από τα ελληνικά νησιά από παρανομούντα τουρκικά Α/Φ.\nΝΕΑ (17.02.07) : Διπλωματικές πηγές πιστεύουν ότι είναι θέμα χρόνου η επαναφορά του θέματος των γκρίζων ζωνών και οι σκληρές πιέσεις στο Αιγαίο…\nΚαθημερινή (27.02.07) : Έρχεται καταιγίδα απειλών με πράξεις βίας. Απαιτείται δυναμική παρουσία στη Θράκη.\nΕμείς εδώ; Μοιραίοι, άβουλοι και μακάριοι «παρακολουθούμε τα γεγονότα με ψυχραιμία» δηλώνουν οι αρμόδιοι χωρίς να κάνουν το παραμικρό για το υλικό. Ο κ. Ε. Μεϊμαράκης περί άλλων τυρβάζει και δηλώνει ότι δεν ανακατεύεται με θέματα εξοπλισμών γιατί βρωμάνε. Ο Πρωθυπουργός σφυρίζει αδιάφορα.\nΣε λίγο καταφθάνει το άλλο αξιοθρήνητο ντουέτο : Γιωργάκης – Βενιζέλος. Συνέχιση της καταστροφής.\nΠολύ σύντομα οι κ. μοιραίοι Ε. Μεϊμαράκης και Ε. Βενιζέλος εκλέγονται από τους νουνεχείς, προβληματισμένους βουλευτές της ΝΔ και ΠΑΣΟΚ Αρχηγοί των κομμάτων τους. Αυτοί είμαστε. Μετά ήρθε ο απόλυτος στόμας Πάγκαλος και διεκήρυξε ότι «Μαζί τα φάγαμε…». Καλά να πάθουμε…\nΣήμερα; Όλο και χειρότερα, όλο και κρατάμε την ψυχραιμία μας. Τα ίδια μετά 12 χρόνια κατά τα οποία ΟΥΔΕΝ έγινε για να επέλθει μία στοιχειώδης ισορροπία. Ζήτω το Έθνος.\nΠιο χαμηλά Λόλα, πιο χαμηλά.\n(Στίχος από το ασματίδιο του εξαίρετου νέου καλλιτέχνη Κωστή Μαραβέγια)\nΔεν φθάνει που ο κ. Κ. Μητσοτάκης έστειλε στην Ευρωβουλή του τον βλάψαντα τη Χώρα και εντελώς ανεπαρκή κ. Βαγγέλα Μεϊμαράκη (που τον ψήφισαν χιλιάδες ψηφοφόροι της ΝΔ και εύγε τους), «σκίζεται» για να τον διορίσει Αντιπρόεδρο του Ευρωπαϊκού Λαϊκού κόμματος! Τον Βαγγέλα! Τι να λέει στο Προεδρείο; Καλά, ο κ. Μητσοτάκης δεν προβληματίζεται που εκπροσωπεί εκεί ο κ. Ε.Μ. μία μεγάλη πλειοψηφική παράταξη; Τι θα λένε οι Ευρωπαίοι; Γι΄ αυτό μας «φτύνουν» διεθνώς.\nΑς δούμε, όμως, πως σχολίασαν την αποχώρηση του κ. Ε.Μ. από το ΥΕΘΑ (2001) δύο ξεχωριστές πένες.\nΜάνος Ηλιάδης (Κόσμος του Επενδυτή 21/01/09). Μια μοιραία υπουργία. Οι αποφάσεις του για μείωση της θητείας και περιορισμό εξοπλισμών; Επιστέγασμα μια πολιτικής αποδόμησης της Άμυνας. Ουδέποτε ομίλησε σε Λέσχη Αξιωματικών. Η Αμυντική Βιομηχανία διαλύθηκε επί των ημερών του. Απολογισμός Μεϊμαράκη…\nΔήμος Βερύκιος (Ημερησία 13/09/09). Τρία χρόνια απραξίας. Απίστευτη ελαφρότητα κατά την υπουργία του. Δεν υλοποίησε ουδέν εξοπλιστικό πρόγραμμα. Η αμυντική Βιομηχανία παρέλυσε. Η μόνη «βιομηχανία» που άνθισε επί ΝΔ στο ΥΕΘΑ είναι των ρουσφετιών. Είχε καταλυθεί κάθε έννοια αξιοπρέπειας…\nΟ τομεάρχης Άμυνας της ΝΔ κ. Βασ. Κικίλιας μετέβη μετά της κ. Τζένης Μπαλατσινού, μετά της οποίας πρόκειται να έλθει εις γάμου κοινωνίαν, στον Μακαριότατο Αρχιεπίσκοπο κ. Ιερώνυμου, συνοδευόμενος και από αριθμό φωτογράφων, για να λάβει την ευλογία. Ανθρώπινο και ευλαβές!\nΒέβαια, η ευλογία και οι ευχές μοστράρισαν και στο χριστεπώνυμο πλήρωμα, τους ψηφοφόρους.\nΚαι τις δικές μας ευχές, ειλικρινά.\nΤελικά, μόνο ο Κουτσούμπας δεν πήγε ακόμη για προσκύνημα στον Μακαριότατο.\nΕυχαριστούμε τον στρατηγό ΕΑ κ. Σπύρο Μούλια Επ/τιμο Πρόεδρο ΣΕΚΠΥ για το πόνημα που μας έστειλε «Άλωση της Πόλης και Σαρακατσαναίοι»\nΑεικίνητος στα πατριωτικά ο Στρατηγός.\nΜπράβο κ. Μητσοτάκη\nΤα κατάφερε ο Κυριάκος. Εξουδετέρωσε, προσωρινά, μία από τις απειλές του, τον Βαγγέλα. Τον έστειλε στις Βρυξέλλες και τον έχρισε, μάλιστα Αντιπρόεδρο του ΕΛΚ αναλώμασι του κύρους της Χώρας, του κόμματος της ΝΔ και του ίδιου! Με τις άλλες δύο απειλές (Σαμαράς – Καραμανλής) να δω τι θα κάνει. Αν δεν δράσει εγκαίρως, φίδι που τον έφαγε.\nΚατά την διάρκεια κυριαρχίας στο ΥΕΘΑ των μεγάλων προσωπικοτήτων Ευαγγέλων (Μεϊμαράκης-Βενιζέλος) τα νέο παραληφθέντα, πανάκριβα άρματα LEO ΙΙ έμεναν χωρίς πυρομαχικά επί μία 5ετία. Για τα πανηγύρια!!\nΣήμερα, τα υπερσύγχρονα υποβρύχια 214 έχουν τορπίλες; Τα φοβερά βλήματα SCALP των MIRAGE είναι διαθέσιμα; Ερωτώ και ελπίζω το ερώτημα μου να είναι ρητορικό.\nΕν τω μεταξύ η ειδησεογραφία των τελευταίων ημερών είναι άκρα ανησυχητική. Οι τίτλοι εφημερίδων της Πέμπτης\nΟι Τούρκοι μας προετοιμάζουν για πόλεμο (Εστία)\nΚαθημερινή ανησυχία ΗΠΑ για Αιγαίο. (Καθημερινή)\nΈτοιμη για όλα η Άγκυρα. Ανησυχία για θερμό επεισόδιο η Ουάσιγκτον. (ΝΕΑ)\nΚαι η Πατρίς καθεύδει..\nΛίαν επιτυχές χαρακτηρίζεται το ταξίδι του ΥΕΘΑ Ναυάρχου Αποστολάκη στις ΗΠΑ.\nΠραγματοποίησε εξαιρετικής σημασίας συναντήσεις με Αμερικανούς Αξιωματούχους.\nΔεν γνωρίζω κατά πόσο και σε ποιο βάθος συζητήθηκαν τα Ελληνοτουρκικά και τι συναποκόμισε ο Υπουργός δεδομένου ότι κατά την απουσία του τα μηνύματα που έφθαναν από ανεπίσημες πηγές των ΗΠΑ δεν ήταν ευχάριστα.\nΜετά, την επιστροφή του ο ΥΕΘΑ θα ασχοληθεί και με την «γραφειοκρατία» ώστε να μην μείνει ξεκρέμαστος κανένας φάκελος, ιδιαίτερα απ’ αυτούς που αφορούν σε μικροεξοπλιστικά και αμυντική βιομηχανία. Ο κ. Αποστολάκης διαθέτει ανοικτό μυαλό ώστε να μην «κολλάει» σε ψευτοπροβληματισμούς ανυπευθύνων.\nΟ Πάκης ευτυχής που έπεισε τον Ντόναλντ και την Μελάνια για τα δίκαια της Ελλάδος.\nΛειτουργεί άψογα, ή σχεδόν άψογα, επί 3ετία παρότι στερείται πιστώσεων.\nΟ Γεν. Δντης του Υποστράτηγος-γιατρός Κ. Γιώργος Γιαννάκος αποδίδει, κατά γενική ομολογία, επιτυχώς.\nΚατά την πρόσφατη συνεδρίαση του Διοικ. Συμβουλίου αποφασίζεται η παράταση της θητείας υπό πάντων με εξαίρεση τον συνδικαλιστή εκπρόσωπο εργαζομένων. «Ο συνδικαλισμός είναι ο νέος Στρατός Κατοχής». Είχε διατυπώσει πολύ σωστά, ο σπουδαίος δημοσιογράφος κ. Γιάννης Μαρίνος.\nΠρο εκλογών ο συνδικαλισμός απαιτεί από το ΥΕΘΑ αντικατάσταση του.\nΘα είναι μέγα λάθος. Ας αναβληθεί τουλάχιστον για μετά τις εκλογές όπου θα έχουν ηρεμήσει τα πράγματα.\nΤα 10 χρόνια του Μουσείου της Ακρόπολης εορτάζονται, κατ’ αυτάς . Ευχές! Αν κάποιος ανακαλύψει ένα υπάλληλο του που να μην είναι Μεσσήνιος, θα λάβει χρυσούν ωρολόγιο – μαϊμού. Οι διορισμοί έγιναν υπουργεύοντος στο ΥΠΠΟ του κ. Αντώνη Σαμαρά, του μεγάλου αυτού Ηγέτη.\nΕυάγγελος Μεϊμαράκης: Αντιπρόεδρος με τα ούλα του, στο ΕΛΚ. Με τα την αξιοκρατική επιλογή του, δήλωσε: Θα εργασθώ αόκνως για περισσότερη ευημερία και ανάπτυξη της Ευρώπης…\nΌπως εργάσθηκε στην Ελλάδα… Δεν θες να βάλουν οι του ΕΛΚ του Βαγγέλα να δουλέψει;\nΗ κ. Κατερίνα Παπακώστα, μέλος της Κυβέρνησης ποικιλιών ΣΥΡΙΖΑ είναι ταυτόχρονα και Αρχηγός κόμματος δεξιά της ΝΔ, ΝΕΑ ΕΛΛΗΝΙΚΗ ΟΡΜΗ. Το κόμμα αγωνίσθηκε στις Ευρωεκλογές να επικρατήσει, αγωνιζόμενο προφανώς, κατά των άλλων μεταξύ των οποίων και του ΣΥΡΙΖΑ. Μετά το πέρας του αγώνα ένθα η κ. Αρχηγός εισέπραξε 0,28% επανήλθε στον Υφυπουργικό της θώκο.\nΟ κ. Βασ. Χατζηγιακουμής έψεξε την κ. Γεννηματά για τον χειρισμό του θέματος ΒΕΝΙ. Κλάμα η Φώφη….\nΣτον σκληρό πυρήνα του ΣΥΡΙΖΑ (Πρωϊνός Καφές) για τον προεκλογικό αγώνα θα συμμετέχουν η κ. Μαρ. Ξενογιανακολοπούλου ο κ. Μπίστης και ο κ. Ραγκούσης. Σπουδαίες επιλογές κ. Τσίπρα. Θα επιτευχθεί ο στόχος. Η κ. Μαριλίζα είχε κάψει και τον Γιωργάκη.


Επτά μετάλλια και τρίτη θέση για την Ελλάδα • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΕπτά μετάλλια και τρίτη θέση για την Ελλάδα\nΤην τρίτη θέση κατέλαβε η Εθνική ομάδα της χώρας μας στο ευρωπαικό πρωτάθλημα κωπηλασίας νέων που ολοκληρώθηκε στην Παμβώτιδα.\nΠρώτη κατετάγη η Ρουμανία με εννέα χρυσά, ένα ασημένιο και δύο χάλκινα και δεύτερη η Λευκορωσία με τρία χρυσά και τρία ασημένια μετάλλια.\nΤα ελληνικά πληρώματα κέρδισαν τρία χρυσά, δύο ασημένια και δύο χάλκινα μετάλλια.\nΤα ελληνικά πληρώματα που σήκωσαν ψηλά την ελληνική σημαία στους τελικούς του Ευρωπαϊκού Νέων είναι τα εξής:\n-Οι Μαρία Κυρίδου – Χριστίνα Μπούρμπου στη Δίκωπο άνευ των Γυναικών (χρυσό μετάλλιο).\n– Οι Αντώνης Παπακωνσταντίνου – Πέτρος Γκαϊδατζής στο διπλό Σκιφ ελ βαρών των Ανδρών (χρυσό μετάλλιο).\n– Οι Σοφία Θεοχάρη – Αγγελική Αραμπατζή – Έλενα Βαρελοπούλου – Χρυσή Καλίτσα στο τετραπλό Σκιφ ελ βαρών των Γυναικών (ασημένιο μετάλλιο).\nΚατά τα άλλα, τα αδέλφια Άρης και Γιώργος Γραμμενιάτης κατέλαβαν την Πέμπτη θέση στη Δίκωπο ελαφρών βαρών, η Ευαγγελία Αναστασιάδου πήρε την έκτη θέση στο Σκιφ ελ βαρών και οι Λεωνίδας Τζουμεζής – Δημήτρης Ζωγράφος – Λεωνίδας Παλαιοπάνος – Θεόδωρος Λαπίκωφ πήραν την πρώτη θέση στον μικρό τελικό και την έβδομη στη γενική κατάταξη της Τετρακώπου άνευ νέων Ανδρών.\nΔηλώσεις έκαναν αρκετοί από τους αθλητές της ελληνικής Εθνικής Ομάδας οι οποίοι πρωταγωνίστησαν στους σημερινούς τελικούς:\nΑννέτα Κυρίδου: «Eίμαι ιδιαίτερα χαρούμενη για τη σημερινή νίκη. Η φετινή χρονιά ήταν πολύ δύσκολη, καθώς βασικός μου στόχος ήταν η πρόκριση στην Ολυμπιάδα, οπότε προηγήθηκε μία πολύ σκληρή προετοιμασία. Ευτυχώς όλα πήγαν καλά. Ευχαριστώ τον Σπύρο Καλέντζη που ήταν πάντα κοντά μου, την οικογένεια, τους προπονητές, τον όμιλό μου, τους χορηγούς και όλους όσους μου στάθηκαν σ’ αυτή την πολύ δύσκολη περίοδο, οι οποίοι με έκαναν να πιστέψω ότι πρέπει να συνεχίσω και να φτάσω εδώ που έφτασα».\nΘανάσης Παλαιοπάνος: «Είναι διπλή η χαρά του μεταλλίου επειδή αγωνιστήκαμε στην πόλη μου και εντός της χώρας μας. Παλέψαμε για το καλύτερο. Θέλαμε να κάνουμε κάτι καλύτερο από το Παγκόσμιο της Σαρασότα, το καταφέραμε και είμαστε ευτυχισμένοι γι’ αυτό. Μετά από λίγη ξεκούραση, έχουμε επτά μήνες μπροστά μας να προετοιμαστούμε για την πρόκριση στο Τόκιο».\nΓιάννης Καλανδαρίδης: «Είμαι πολύ ευχαριστημένος από τη φετινή χρονιά. Στη Σαρασότα πήραμε το τρίτο παγκόσμιο και σήμερα είχαμε εδώ ξανά αντιπάλους μας αυτούς που είχαν βγει εκεί πρώτοι και δεύτεροι. Καταφέραμε να περάσουμε τον δεύτερο, όχι όμως τον πρώτο. Ευχαριστούμε όλους όσοι βρέθηκαν εδώ και μας στήριξαν. Επόμενος στόχος είναι η πρόκριση για τους Ολυμπιακούς του Τόκιο αλλά έχουμε πολλή δουλειά μπροστά μας».\nΣτέφανος Ντούσκος: «Είμαι πολύ χαρούμενος που έτρεξα στην πόλη μου. Έκανα ό,τι καλύτερο μπορούσα όμως κάποιες δυσκολίες δεν μου επέτρεψαν να φτάσω σε καλύτερο αποτέλεσμα. Το πρωί είχα πυρετό… Είμαι ικανοποιημένος που έκανα τους Γιαννιώτες περήφανους και ελπίζω να γίνουν κι άλλοι μεγάλοι αγώνες στη λίμνη μας, ακόμα και παγκόσμιοι γιατί ο στίβος είναι υπέροχος και οι καιρικές συνθήκες ιδανικές».\nΣυνελήφθησαν με ηρωίνη και χειροβομβίδα


Αετός των Τζουμέρκων: Αυτοκτόνησε με όπλο στο κέντρο της Καλαμάτας\n- Σοκ για τους περαστικούς\nΔεκάδες περαστικοί έγιναν αυτόπτες μάρτυρες του σοκαριστικού περιστατικού ... Μια πραγματική τραγωδία εκτυλίχθηκε λίγοι πριν τις 10:30 το πρωί της Τρίτης στο κέντρο της Καλαμάτας.\nΣύμφωνα με πληροφορίες του τοπικού eleftheriaonline.gr, ένας άνδρας 76 ετών έβαλε τέλος στη ζωή του με δύο πυροβολισμούς στην οδό Ασκληπειού κοντά στον 1ο Δημοτικό Παιδικό Σταθμό.\nΟι σκηνές, που ακολούθησαν ήταν πραγματικά σοκαριστικές, καθώς όλα έγιναν σε δημόσιο χώρο και αρκετοί ήταν αυτοί που βρέθηκαν μπροστά στο αποτρόπαιο θέαμα.\nΗ δασκάλα του Παιδικού Σταθμού ήταν αυτόπτης μάρτυρας στο περιστατικό.\nΗ κόρη του που ειδοποιήθηκε αμέσως έσπευσε στο σημείο όπου αντίκρισε τον πατέρα της νεκρό και σοκαρίστηκε. Με τρόμο προσπαθούσε να καταλάβει τι είχε γίνει. "Πως βρήκες το κουράγιο και το έκανες,πατέρα;" φώναζε κλαίγοντας με λυγμούς. Το σοκ για την οικογένεια και τους οικείους του ήταν μεγάλο. Ο 75χρονος το τελευταίο διάστημα είχε προειδοποιήσει ότι θα προέβαινε στο απονενοημένο διάβημα αλλά κανείς δεν περίμενε αυτή την κατάληξη.\nΑναρτήθηκε από ΑΕΤΟΣ των ΤΖΟΥΜΕΡΚΩΝ στις 7/04/2017 12:51:00 μ.μ.


Γιατί οι επόμενες 48 ώρες μπορούν να αλλάξουν τον κόσμο;\nΜοιάζει να έχει παγώσει ο χρόνος για όλον τον πλανήτη… Οι επόμενες 48 ώρες είναι οι πιο κρίσιμες, μιας και ίσως ο κόσμος μας αλλάξει για πάντα, σύμφωνα με δημοσίευμα της Die Wel.\nΑς δούμε όμως αναλυτικά ποια είναι αυτά τα περιστατικά που θα στιγματίσουν με τον έναν ή με τον άλλον τρόπο τη ζωή όλων μας.\nΌλοι μιλούσαν για το Brexit από τον Ιούνιο του 2016, αλλά στην πραγματικότητα δεν υφίσταται καθόλου.\nΥπάρχει μόνο η βούληση των ανθρώπων, όπως εκφράστηκε στο δημοψήφισμα, ότι οι Βρετανοί πρέπει να φύγουν από την Ευρωπαϊκή Ένωση.\nΑφού ο νόμος περάσει από τη βασίλισσα Ελισάβετ Β’, η πρωθυπουργός Τερέζα Μέι θα μπορεί να υποβάλει την αίτηση (για αποχώρηση) στο Συμβούλιο της ΕΕ.\n«Τώρα έρχονται τα δύσκολα», λέει ο Τζέιμς Μακ Κόρμακ από τον οίκο αξιολόγησης Fitch. Οι Βρετανοί είναι σε δύσκολη κατάσταση. «Δεν έχουν στα χέρια τους ούτε τι είναι υπό διαπραγμάτευση, ούτε με ποια σειρά».\nΈνας μεγάλος άγνωστος είναι επίσης ο λογαριασμός της εξόδου, τον οποίο θα παρουσιάσει η Ευρώπη στους Βρετανούς.\nΤα νοικοκυριά αντιμετωπίζουν επίσης πιεστικές υποχρεώσεις. Αυτό έχει ως αποτέλεσμα ένα κενό περίπου 5% του ΑΕΠ στο ισοζύγιο τρεχουσών συναλλαγών. Το κενό αυτό πρέπει να καλυφθεί με ξένα κεφάλαια.\nΑν οι επενδυτές χάσουν την εμπιστοσύνη τους, επαπειλείται μια οικονομική κρίση όπως στη δεκαετία του 1970, όταν το Διεθνές Νομισματικό Ταμείο χρειάστηκε να επέμβει.\nΜια νέα κυβέρνηση για να σχηματιστεί θα χρειαστεί τη συμμετοχή τουλάχιστον τεσσάρων κομμάτων.\nΜπορεί η Ολλανδία να ήταν εγγύηση σταθερότητας για πολλά χρόνια, όμως αυτό τώρα έχει αλλάξει. Αυτό αποκαλύπτει τον λεγόμενο δείκτη nexite του οίκου ανάλυσης Sentix.\nΩς αποτέλεσμα, οι επενδυτές εκτιμούν πως η πιθανότητα οι Ολλανδοί να βγουν από το ευρώ είναι 3,6%. Αυτό είναι σαφώς πάνω από το μακροπρόθεσμο μέσο όρο του λιγότερο του 1%.\nΤο απόγευμα της Τετάρτης, στις 7 μ.μ. ώρα Γερμανίας, η Τζάνετ Γέλεν θα κάνει κάτι που δεν αρέσει στον κόσμο – θα αυξήσει τα επιτόκια.\nΕπειδή το λιπαντικό της παγκόσμιας οικονομίας είναι το φτηνό χρήμα. Όταν η πιο σημαντική τράπεζα στον κόσμο αυξάνει την τιμή του πιο σημαντικού παγκόσμιου νομίσματος, οι παρενέργειες δεν μπορούν να αποκλειστούν.\nΟι χρηματαγορές το αποκαλούν η κατάρα της Fed:\nΤο 1974, το 1987, το 200 ή το 2008 –όποτε η Fed αύξανε τα επιτόκια– αργά ή γρήγορα ακολουθούσε ένα βίαιο ξεπούλημα στην αγορά. Ο κίνδυνος είναι ιδιαίτερα υψηλός σήμερα. Πάνω απ΄όλα, η αγορά των ΗΠΑ βλέπει μόνο αυξανόμενες τιμές αφότου ξεκίνησε η χρηματοπιστωτική κρίση.\nΠράγματι, ο Τραμπ δεν πρόκειται να δημιουργήσει πλέον άλλα χρέη. Μια σημαντική προθεσμία αναμένεται να λήξει την Τετάρτη.\nΤότε το επίσημο όριο χρέους εφαρμόζεται πάλι και το τρέχον βρίσκεται τώρα γύρω στα 18 τρισεκατομμύρια δολάρια.! Αν και το παρόν έλλειμμα είναι σχεδόν 20 τρισεκ. δολάρια.\nΩστόσο το όριο χρέους αναστάληκε τον Οκτώβριο του 2015 – έως τη 15η Μαρτίου 2017.\nΠροηγούμενο άρθροΛάρισα – Σοκάρουν τα ευρήματα του ιατροδικαστή για το έμβρυο που βρέθηκε στα σκουπίδια\nΕπόμενο άρθροΠέθανε ξαφνικά ο σκιτσογράφος Ντένης Τζαννάτος


Την «λύτρωσε» ο Αρβανιτοζήσης – ArenaLarissaGr\nΤην «λύτρωσε» ο Αρβανιτοζήσης\nΤην δεύτερή της εκτός έδρας νίκη πανηγύρισε στο Δίλοφο Νίκαιας επί του τοπικού Μυραϊκού με 2 – 1, η Αναγέννηση Φαρσάλων που σκαρφάλωσε στην 4η θέση του 1ου Ομίλου της Β΄ ΕΠΣ Λάρισας με 15 πόντους. «Χρυσός» σκόρερ ο Δημήτρης Αρβανιτοζήσης στο φινάλε της αναμέτρησης.\nΤην τέταρτη νίκη στο πρωτάθλημα του 1ου Ομίλου της Β΄ ΕΠΣ Λάρισας με 2 – 1 επί του Μυραϊκού πανηγύρισε η Αναγέννηση Φαρσάλων που και φέτος έχει πρωταγωνιστικούς στόχους.\nΟ Νίκος Κοτάκος ήταν εκείνος που από πλεονεκτική θέση με την συμπλήρωση μισής ώρας αγώνα, έβαλε σε θέση οδηγού την Αναγέννηση με τον Φάνη Νέστορα με πλασέ μέσα από τη περιοχή στο 34′ να φέρνει και πάλι το ματς από την αρχή.\nΣτην επανάληψη οι γηπεδούχοι το πίστεψαν περισσότερο και τελικά πήραν το πολυπόθητο τρίποντο. Στο 60′ ο Δημήτρης Αρβανιτοζήσης προειδοποήσε με σουτ του στο οριζόντιο δοκάρι του Καραφέρια, με την επόμενη του «βολή» να βρίσκει δίχτυα. Συγκεκριμένα ήταν το 78ο λεπτό όταν ο Δημήτρης Αρβανιτοζήσης κέρδισε με πλασέ τον Καραφέρια, διαμορφώνοντας το τελικό 1 – 2 υπέρ της Αναγέννησης.\nΑ.Ο. Μυραϊκός (Κώστας Σολωμός): Καραφέριας, Βλάνδρος, Μάντζας, Γκερλιώτης, Καραγιάννης, Μπαντούλης (30′ λ.τ. Χριστοδούλου), Κυριακάκης, Νέλι, Λυντσούλης (75′ Θυμάκης), Νέστορας, Ιορδανίδης.\nΑναγέννηση Φαρσάλων (Νίκος Θεοχαρόπουλος): Παλαμίδας, Ζαγγανάς (80′ Μπούλαρι), Μαλέσκα, Μπόγκας, Τριανταφύλλου, Πατσιούρας, Γιαχνής, Ρούμπας (65′ Μουτκανάς), Αρβανιτοζήσης Δ., Κοτάκος, Κουκουτής (75′ Κούμπρια).\nΤσακνάκης, Ευστρατίου, Δεληγιάννη Αλ.\nΕΠΟΜΕΝΟ ΑΡΘΡΟ Σε απόσταση… «αναπνοής»!\nΠΡΟΗΓΟΥΜΕΝΟ ΑΡΘΡΟ Με «δαγκωνιά» από το κέντρο


Η ατοπία ή ατοπική δερματίτιδα είναι μια χρόνια φλεγμονώδης νόσος του δέρματος που προκαλεί έντονο κνησμό. Εικάζεται ότι η γενετική προδιάθεση και οι περιβαλλοντικοί παράγοντες είναι η αιτία αυτής της ακραίας ευαισθησίας σε αλλεργιογόνα (ρύπανση, ακάρεα σκόνης, κατοικίδια, κλπ). Οι απότομες μεταβολές της θερμοκρασίας, η υγρασία και το στρες ενδέχεται επίσης να επιδεινώσουν το φαινόμενο και να πυροδοτήσουν εξάρσεις. Το δέρμα καλύπτεται από δισεκατομμύρια μικροοργανισμούς, όπως βακτήρια, μύκητες, κ.ά. Αυτοί οι οργανισμοί αλληλεπιδρούν τόσο μεταξύ τους όσο και με το δέρμα και δημιουργούν το λεγόμενο μικροβίωμα του δέρματος. Ένα μικροβίωμα με ποικιλία από μικροοργανισμούς συμβάλλει στη διατήρηση της καλής υγείας και της προστασίας του δέρματος. Στην περίπτωση του δέρματος με ατοπία, το μικροβίωμα διαταράσσεται (μειώνεται η ποικιλία των μικροοργανισμών), με αποτέλεσμα τη λανθασμένη αντίδραση του ανοσοποιητικού, την εγκατάσταση παθογόνων οργανισμών και την εμφάνιση ερεθισμών. Σε καθημερινή βάση, το ατοπικό δέρμα έχει μόνιμο αίσθημα δυσφορίας, ερεθισμό και μερικές φορές πόνο. Όταν αρχίσει ο κνησμός, η αντανακλαστική αντίδραση είναι το ξύσιμο. Βέβαια, μολονότι το ξύσιμο μπορεί να προσφέρει παροδική ανακούφιση, καταστρέφει συγχρόνως την προστατευτική λειτουργία του δερματικού φραγμού. Χωρίς την κατάλληλη αγωγή, ξεκινά ο φαύλος κύκλος της ατοπίας. Η αντανακλαστική αντίδραση του κνησμού ενώ προσφέρει παροδική ανακούφιση, καταστρέφει τον προστατευτικό φραγμό και το μικροβίωμα του δέρματος με αποτέλεσμα τη διείσδυση ακόμα περισσότερων ερεθιστικών παραγόντων. Ακόμη κι αν έχει αποκατασταθεί ο φραγμός, όταν το μικροβίωμα παραμένει διαταραγμένο, οι εξάρσεις θα επανέρχονται συνέχεια.Η ατοπία ή ατοπική δερματίτιδα είναι μια χρόνια φλεγμονώδης νόσος του δέρματος που προκαλεί έντονο κνησμό. Εικάζεται ότι η γενετική προδιάθεση και οι περιβαλλοντικοί παράγοντες είναι η αιτία αυτής της ακραίας ευαισθησίας σε αλλεργιογόνα (ρύπανση, ακάρεα σκόνης, κατοικίδια, κλπ). Οι απότομες μεταβολές της θερμοκρασίας, η υγρασία και το στρες ενδέχεται επίσης να επιδεινώσουν το φαινόμενο και να πυροδοτήσουν εξάρσεις. Το δέρμα καλύπτεται από δισεκατομμύρια μικροοργανισμούς, όπως βακτήρια, μύκητες, κ.ά. Αυτοί οι οργανισμοί αλληλεπιδρούν τόσο μεταξύ τους όσο και με το δέρμα και δημιουργούν το λεγόμενο μικροβίωμα του δέρματος. Ένα μικροβίωμα με ποικιλία από μικροοργανισμούς συμβάλλει στη διατήρηση της καλής υγείας και της προστασίας του δέρματος. Στην περίπτωση του δέρματος με ατοπία, τομικροβίωμα διαταράσσεται (μειώνεται η ποικιλία των μικροοργανισμών), με αποτέλεσμα τη λανθασμένη αντίδραση του ανοσοποιητικού, την εγκατάσταση παθογόνων οργανισμών και την εμφάνιση ερεθισμών. Σε καθημερινή βάση, το ατοπικό δέρμα έχει μόνιμο αίσθημα δυσφορίας, ερεθισμό και μερικές φορές πόνο. Όταν αρχίσει ο κνησμός, η αντανακλαστική αντίδραση είναι το ξύσιμο. Βέβαια, μολονότι το ξύσιμο μπορεί να προσφέρει παροδική ανακούφιση, καταστρέφει συγχρόνως την προστατευτική λειτουργία του δερματικού φραγμού. Χωρίς την κατάλληλη αγωγή, ξεκινά ο φαύλος κύκλος της ατοπίας. Η αντανακλαστική αντίδραση του κνησμού ενώ προσφέρει παροδική ανακούφιση, καταστρέφει τον προστατευτικό φραγμό και το μικροβίωμα του δέρματος με αποτέλεσμα τη διείσδυση ακόμα περισσότερων ερεθιστικών παραγόντων. Ακόμη κι αν έχει αποκατασταθεί ο φραγμός, όταν το μικροβίωμα παραμένει διαταραγμένο, οι εξάρσεις θα επανέρχονται συνέχεια.\n- 58% των παιδιών με ατοπία δεν κοιμούνται καλά το βράδυ*, - 31% των γονιών δηλώνουν ότι η καθημερινότητα τους αλλάζει **, - 85% των γονιών αισθάνονται ότι η ασθένεια των παιδιών τους έχει επιπτώσεις και στη δική τους συναισθηματική κατάσταση *** *Κλινική μελέτη της La Roche-Posay, 209 παιδιά, ηλικίας μεταξύ 2 και 16 (μέσος όρος ηλικίας: 8) με ήπια έως μέτρια ατοπική δερματίτιδα. ** Μέτρηση: Σφυγμομέτρηση υπό δερματολογική παρακολούθηση 2008, Γαλλία-Γερμανία-Ιταλία-Ισπανία. ***Κλινική μελέτη της La Roche-Posay, σε 8 τοποθεσίες (Γαλλία, Ιταλία, Βέλγιο, Γερμανία, Αργεντινή), 191 πάσχοντα παιδιά ηλικίας μεταξύ 3 και 22 με ατοπική δερματίτιδα για 5 χρόνια κατά μέσο όρο.\n1 – Παρέχει συνθέσεις με αποτελεσματικά δραστικά συστατικά για ολοκληρωμένη αντιμετώπιση της ατοπικής δερματίτιδας: το Aqua Posae Filiformis, ένα νέο, αποκλειστικό και κατοχυρωμένο δραστικό συστατικό που περιέχει η σύνθεση του LIPIKAR Baume AP+, δρα και στους δύο καθοριστικούς παράγοντες του δέρματος με προδιάθεση ατοπίας: το μικροβίωμα και τον επιδερμικό φραγμό. Ως αποτέλεσμα αυτής της διπλής δράσης, το LIPIKAR Baume AP+ παρέχει άμεση ανακούφιση από τα συμπτώματα της ατοπικής δερματίτιδας, μειώνει τη συχνότητα των εξάρσεων έντονης ξηρότητας, προσφέροντας άνεση στο δέρμα που διαρκεί.\n2 – Εγγυάται την ασφάλεια των συνθέσεων φροντίζοντας συγχρόνως να παρέχει ευχάριστες συνθέσεις που διασφαλίζουν την καθημερινή εφαρμογή και συμμόρφωση. Κάνετε την ώρα του μπάνιου μια απολαυστική στιγμή για εσάς και το παιδί σας: Το σχολαστικό πλύσιμο είναι ένα σημαντικό βήμα στην φροντίδα και αντιμετώπιση της ατοπικής δερματίτιδας. Για να μπορέσετε να βοηθήσετε το παιδί σας να συνεργαστεί μαζί σας κατά τη διάρκεια του μπάνιου, κάνετε την ώρα του μπάνιου μια ευχάριστη διαδικασία. Το LIPIKAR Syndet, υποαλλεργικό καθαριστικό για το μπάνιο, εμπλουτισμένο με ένα σύμπλεγμα αναπλήρωσης λιπιδίων, καθαρίζει χωρίς να ερεθίζει το δέρμα ενώ ταυτόχρονα το προστατεύει από τη ξηρότητα που προκαλεί το νερό. Η συμβουλή μας: Για καλύτερη απορρόφηση των ενεργών συστατικών, εφαρμόζετε τις δερματικές αγωγές σε υφή κρέμας (κρέμα με δερμοκορτικοειδή, μαλακτικό βάλσαμο, κ.ά.) μέσα σε 10 λεπτά από την ώρα του μπάνιου.\n3 – Σας στηρίζει για να βελτιώσετε τη ζωή των παιδιών και των οικογενειών τους με ατοπική δερματίτιδα: Με περισσότερα από 80 σχολεία ατοπίας σε όλο τον κόσμο, η La Roche-Posay επενδύει στη βελτίωση της ποιότητας ζωής των παιδιών με ατοπική δερματίτιδα. Μπορείτε από κοντά ή από τον ειδικό ιστότοπο www.larocheposay.gr/infoatopy να παρακολουθήσετε βίντεο για τον τρόπο εφαρμογής των αλοιφών και να δείτε συμβουλές για να βοηθήσετε τα παιδιά να καταλάβουν πώς να φροντίζουν το δέρμα τους.


Ποιοι ήταν οι τρεις μάγοι και τι απέγιναν - Αργολικές Ειδήσεις\nΠοιοι ήταν οι τρεις μάγοι και τι απέγιναν\nΑΡΓΟΛΙΚΕΣ ΕΙΔΗΣΕΙΣ | 12:29:00 μ.μ. | ΘΡΗΣΚΕΥΤΙΚΕΣ\nΟι 3 μάγοι είναι βιβλικά πρόσωπα της Καινής Διαθήκης (Ματθ. 2,1-2) τα οποία, όταν ο Ιησούς γεννήθηκε στη Βηθλεέμ έφτασαν από την ανατολή στα Ιεροσόλυμα για να Τον προσκυνήσουν.\nΟ ευαγγελιστής Ματθαίος δεν παρέχει λεπτομέρειες ούτε για τον αριθμό τους, ούτε για το τι ακριβώς ήταν αυτοί οι μάγοι, ίσως επειδή το θεωρούσε κάτι γνωστό και δεδομένο για τους ανθρώπους της έποχης του\nΣχετικά με τον προσδιορισμό «Μάγοι», δεν θα πρέπει να παρασυρθούμε από την σημερινή σημασία της λέξης «μάγος». Σήμερα η λέξη αυτή χρησιμοποιείται με την έννοια του ανθρώπου που κάνει διάφορες μαγείες ερχόμενος σε επαφή με τον Σατανά.\nΌμως, η λέξη Μάγος την εποχή εκείνη, χρησιμοποιούνταν για τους σοφούς, τους ιατρούς, τους μελετητές των άστρων, τους ερμηνευτές των ονείρων και τους μορφωμένους των Μήδων, των Περσών, των Χαλδαίων και των Βαβυλωνίων. Επίσης σύμφωνα με τον Ηρόδοτο, «Μάγοι» ονομαζόταν μία από τις έξι φυλές των Μήδων, και όσοι άνηκαν σε αυτή τη φυλή ασκούσαν καθήκοντα ιερέων ή ονειροκριτών, ασχολούνταν με τον αποκρυφισμό κ.τ.λ.\nΗ ιδιαίτερη πατρίδα των Μάγων, που προσκύνησαν το Θειο Βρέφος, δεν αναφέρεται. Απλώς γίνεται αναφορά ότι ήρθαν από την Ανατολή. Η λέξη «Ανατολή» στην Βίβλο σημαίνει α) ολόκληρη την πέρα από του Ιορδάνη περιοχή, β) την απέραντη συριακή και αραβική έρημο, γ) τις περιοχές της Βαβυλωνίας, Ασσυρίας και Περσίας.\nΟ Ωριγένης λέει ότι οι Μάγοι προέρχονταν από την Χαλδαία. Ο Ιωάννης ο Χρυσόστομος αναφέρει ως πατρίδα τους την Περσία. Άλλοι αναφέρουν ως προέλευσή τους από την Βαβυλώνα. Ο Άγιος Ιουστίνος αναφέρει ότι οι Μάγοι προέρχονταν από την Αραβία.\nΣτην άποψη ότι οι τρεις Μάγοι ήταν Πέρσες, συμβάλει και ένα γεγονός που έλαβε χώρα το 614 μ.Χ. στη Βηθλεέμ. Την εποχή εκείνη, είχαν καταλάβει την πόλη οι Πέρσες του Χοσρόη του 2ου, οι οποίοι αν και έκαναν πολλές καταστροφές, δεν πείραξαν τον Ναό της Γεννήσεως. Αυτό έγινε γιατί, όπως λέγεται, στο ναό υπήρχε μια εικόνα (κατά άλλους ψηφιδωτό) που απεικόνιζε τους Μάγους να προσκυνούν τον Χριστό. Οι Πέρσες κατακτητές αναγνώρισαν τους ομοεθνής τους από τα ρούχα και έτσι άφησαν τον Ναό της Γεννήσεως απείραχτο.\nΗ προσκύνηση αυτή των μάγων πρέπει να συνέβη μετά την Υπαπαντή του Κυρίου (είσοδος στον Ναό, σαράντα ημέρες μετά τη γέννησή Του). Κατόπιν, με θεϊκή παρέμβαση είδαν οι μάγοι σε όνειρο ότι δεν έπρεπε να ξαναγυρίσουν στον Ηρώδη αλλά να φύγουν από άλλο δρόμο για την πατρίδα τους. Η προσκύνηση των μάγων εορτάζεται από την Ορθόδοξη Εκκλησία στις 25 Δεκεμβρίου.\nΑργότερα, βαπτίσθηκαν από τον Απόστολο Θωμά και χειροτονήθηκαν επίσκοποι.Το 69 μ.Χ. έλαβαν την είδηση ότι σε λίγο θα πεθάνουν. Πρώτος πεθαίνει ο Μελχιόρ, σε ηλικία 130 ετών. Μετά από έξι μέρες ο Βαλτάσαρ σκοτώνεται από έναν ειδωλολάτρη μπροστά στην Αγία Τράπεζα στα 109 του χρόνια. Μετά από άλλες έξι μέρες πεθαίνει ο Γκασπάρ στα 90 του χρόνια.\nΠαράδοση του 11ου αιώνα αναφέρει ότι τα λείψανα των Τριών Μάγων, τα μετέφερε η Αγία Ελένη στην Κωνσταντινούπολη αλλά τα μετέφερε στο Μιλάνο το 344 ο αρχιεπίσκοπος Μιλάνου Ευστόργιος Α”. Τα λείψανα τού τα είχε εμπιστευθεί ο αυτοκράτορας Κώνστας Α”. Το 1164 δωρήθηκαν στον Αρχιεπίσκοπο Κολωνίας από τον αυτοκράτορα της Αγίας Ρωμαϊκής Αυτοκρατορίας Φρειδερίκο Α΄ Βαρβαρόσσα που τα είχε ιδιοποιηθεί. Ο αυτοκράτορας της Αγίας Ρωμαϊκής Αυτοκρατορίας Όθωνας Δ΄, γύρω στο 1199, δώρησε τρία χρυσά και διακοσμημένα με πολύτιμες πέτρες στεφάνια για τις κάρες των Τριών Μάγων. Τον 13ο αιώνα ανοικοδομήθηκε περίλαμπρος καθεδρικός ναός της πόλεως όπου μέχρι σήμερα βρίσκονται. Έκτοτε ένα σταθερό ανά τους αιώνες και μεγάλο ρεύμα προσκυνητών τα επισκέπτεται κάθε μέρα.\nΗ κεντρική σκηνή με την παράσταση της Προσκύνησης των Τριών Μάγων. Ενδιαφέρουσα λεπτομέρεια είναι και η διακόσμηση με δύο καμεό περιμετρικά της Θεοτόκου. Αριστερά καμεό του 2ου αι. π. Χ. με τον Μέγα Αλέξανδρο και δεξιά καμεό του πρώτου μισού του 1ου αι. με την Αθηνά Πρόμαχο.\nΣτις 20 Ιουλίου του 1864, η λάρνακα ανοίχτηκε, και ανακαλύφθηκαν τρεις σχεδόν πλήρεις σκελετοί, υφάσματα του 2ου-3ου αιώνα και νομίσματα του 12ου αιώνα.\nΤο 2004, η σειρά επιμορφωτικών εκπομπών τηλεόρασης «Mummy Detective» του Learning Channel έκανε μία εκπομπή για τους Τρεις Μάγους και ανάμεσα σε άλλα ζήτησε από τις εκκλησιαστικές αρχές του Καθεδρικού Ναού της Κολωνίας να εξετάσουν οι ειδικοί της εκπομπής τα λείψανα των Τριών Μάγων, αλλά αυτοί αρνήθηκαν.


Tρίκαλα: Εκδηλώσεις Μνήμης για τη Γενοκτονία των Ελλήνων της Μικράς Ασίας - trikalaIN\nΗ Εύξεινος Λέσχη Ποντίων και Μικρασιατών Ν. Τρικάλων αποτίοντας ελάχιστο φόρο τιμής, συμμετείχε με παρουσία τιμητικού αγήματος. Νωρίς το πρωί πραγματοποιήθηκε Δοξολογία στον Μητροπολιτικό Ναό του Αγίου Νικολάου Τρικάλων, χοροστατούντος του Σεβασμιωτάτου Μητροπολίτου Τρίκκης και Σταγών κ. Χρυσοστόμου και εν συνεχεία επιμνημόσυνη δέηση εις μνήμη των θυμάτων της Γενοκτονίας. Ακολούθησε ομιλία από τον πρόεδρο της Ευξείνου Λέσχης κ. Κοσμά Αποστολίδη, με θέμα «Το Μικρασιατικό δράμα και οι ευθύνες των συμμάχων στη Μικρασιατική καταστροφή».\nΕν συνεχεία, τελέστηκε τρισάγιο στο Μνημείο Γενοκτονίας των Ελλήνων του Πόντου και της Μικράς Ασίας, στην πλατεία προσφυγικού συνοικισμού, παρουσία πολιτειακών, στρατιωτικών αρχών και φορέων της πόλης των Τρικάλων, όπου πραγματοποιήθηκε κατάθεση στεφάνων. Εκ μέρους της Ευξείνου Λέσχης, στεφάνι κατέθεσε ο πρόεδρος του συλλόγου.


Porto Buffalo: Ο άνθρωπος Ötzi\nΑναπαράσταση του Ötzi. Αρχαιολογικό Μουσείο του Ν.Τυρόλου\nO άνθρωπος των παγετώνων Ötzi ανακαλύφθηκε στις Άλπεις το 1991. Είχε καστανά μάτια, ομάδα αίματος Ο, δεν μπορούσε να χωνέψει τη λακτόζη, είχε προδιάθεση στα καρδιαγγειακά νοσήματα και συγγενεύει γενετικά με τους Κορσικανούς και τους Σαρδήνιους. Ήταν λεπτός, είχε ύψος 1,59μ και ζύγιζε 50 κιλά . Πέθανε σε ηλικία 45 ετών από αιμορραγία που προκλήθηκε από βέλος στον αριστερό του ώμο. Ο λόγος της παρουσίας του στις Άλπεις σε υψόμετρο 3200 μ παραμένει μυστήριο. Διατηρήθηκε σε απρόσμενα καλή κατάσταση για 5300 χρόνια στους παγετώνες.\nΑναρτήθηκε από Βάσω Ραμπαούνη στις 7:44 μ.μ.


Τσίπρας: 'Kαλά ρε παιδιά δεν ήρθαν ερωτήσεις για την ΑΕΚ;' | Contra.gr\nΤσίπρας: "Kαλά ρε παιδιά δεν ήρθαν ερωτήσεις για την ΑΕΚ;"\nΚατά τη διάρκεια της διαδικτυακής του συνέντευξης, ο Αλέξης Τσίπρας απόρησε καθώς δεν ερωτήθηκε από το κοινό που συμμετείχε μέσω του hashtag #asktsipras, σχετικά με το θέμα της κατασκευή του γηπέδου της ΑΕΚ. Διαβάστε την... αποστομωτική απάντηση του δημοσιογράφου.\nΟ Αλέξης Τσίπρας σε συνέντευξη που παραχώρησε απάντησε σε ερωτήσεις στο Twitter μέσω της διαδικτυακής έκδοσης της εφημερίδας "Αυγή". Απόρησε όμως με το γεγονός ότι δεν έλαβε μηνύματα από ΑΕΚτζήδες για το θέμα του γηπέδου.\n"Καλά ρε παιδιά, κανένα μήνυμα για την ΑΕΚ δεν έχει έρθει;", ρώτησε, γελώντας ο πρόεδρος του ΣΥΡΙΖΑ. Όμως την απάντηση που έλαβε, σίγουρα, δεν την περίμενε: "Για την ΑΕΚ έχουν έρθει, αλλά δεν τα πέρασε η συντακτική ομάδα".\nΟ ίδιος έδειξε αρχικά ξαφνιασμένος, ωστόσο στη συνέχεια δεν τοποθετήθηκε καθόλου πάνω στο θέμα του γηπέδου της "Ένωσης".


ΕΛΛΗΝΙΣΜΟΣ - ΟΡΘΟΔΟΞΙΑ: Σωτηρία ή...!!!\nΤούτες τις κρύες μέρες ξεκίνησα μια νέα σχέση. Κάθε πρωί ξυπνάω με χαρά. Ανοίγω το παράθυρο και ρίχνω στο περβάζι τριμμένο ψωμάκι. Ψίχουλα για τα πουλιά. Μαζεύονται εδώ και έχουν πανηγύρι. Στη μια πλευρά αυτά και στην άλλη εγώ. Ένα τζάμι μάς χωρίζει και μέρα με τη μέρα η εξοικείωση και για τις δυο πλευρές μεγαλώνει. Η σχέση σταθεροποιείται και η χαρά μοιράζεται…\nΑπλές συνήθειες βάζω στη ζωή μου. Όσο ακούω τα μαντάτα, περί της απομάκρυνσής μας ή όχι από την Ευρωπαϊκή Ένωση, όσο ζω κάθε μέρα και πιο έντονα τον ψυχολογικό πόλεμο και την οικονομική κρίση, τόσο ψάχνω να αφουγκραστώ τις αντιστάσεις μου. Πόσο μπορώ να σώσω την ψυχική μου υγεία, με τι ασκητική μπορώ να πορευτώ μέσα στη φτώχεια που μας επιβάλλουν οι πλούσιοι και δυνατοί. Ποιοι είναι οι πλούσιοι και δυνατοί; Ποιοι είμαστε οι φτωχοί; Ποια είναι η αναλογία, ο συσχετισμός; Ψάχνω να δω τα πρόσωπά τους και απ’ ό,τι μου επιτρέπουν οι φωτογραφίες και οι εικόνες τους, μου φαίνονται φτωχοί και άχαροι μέσα στα γκρίζα κοστούμια.\nΜε τα πρόσωπα χλομά και σκυθρωπά, τη φωνή σιδερένια. Θέλουν να επιτιμήσουν και να τιμωρήσουν όλους εμάς που φταίξαμε, όσο καιρό εκείνοι ήσαν οι αρχηγοί μιας ευρωπαϊκής κουλτούρας, ξένης κατά πολύ της ελληνικής πραγματικότητας.\nΗ δύναμη της ζωής μάς οδηγεί σε νέες συνήθειες. Μια από αυτές είναι ότι τα τζάκια μας έπαψαν να ποζάρουν άψυχα ως διακοσμητικά χώρου, έτσι όπως τα είχαμε τα τελευταία χρόνια. Ανάβουν, πήραν ζωή, «πήραν φωτιά» και σκορπούν ζεστασιά. Μ’ αυτό τον τρόπο αντιστεκόμαστε στην ακρίβεια του πετρελαίου, βάζοντας μέσα στα σπίτια μας το ευλογημένο ξύλο της ελιάς. Σηκώνουμε αγκαλιές καυσόξυλα, παίρνουμε στα χέρια μας δαδιά και με το φύσημα της αναπνοής μας ανάβουμε φωτιά. Στρωνόμαστε γύρω από το τζάκι και μ’ αυτό το σκηνικό ηρεμούμε, λέμε και καμμιά κουβέντα μεταξύ μας. Ξαναβρισκόμαστε όλοι μαζί με διάθεση να ακούσουμε ο ένας τον άλλον. Ξεφεύγουμε για λίγο από την ύπνωση των κυμάτων Α της τηλεόρασης…\n«Ο λύχνος του σώματος εστίν ο οφθαλμός. Εάν ουν ο οφθαλμός απλούς η, όλον το σώμα σου φωτεινόν έσται…\nΕμβλέψατε εις τα πετεινά του ουρανού, ότι ου σπείρουσιν ουδέ θερίζουσιν ουδέ συνάγουσιν εις αποθήκας και πατήρ υμών ο ουράνιος τρέφει αυτά, ουχ υμείς μάλλον διαφέρετε αυτών…\nΖητείτε δε πρώτον την βασιλείαν του Θεού και την δικαιοσύνη αυτού, και ταύτα πάντα προστεθήσεται υμίν.» (Ματθαίου στ. 22-33)\nΠοιος ξέρει, ίσως κάποια στιγμή έρθει το πλήρωμα του χρόνου και βιώσουμε βαθιά μέσα μας από πού πράγματι έρχεται η ουσιαστική βοήθεια…


Η Γη της Ελιάς Spoiler: Η διαθήκη του Ιπποκράτη ανοίγει - Ο Ιάκωβος ερευνά - Newsblog.gr\nΗ Γη της Ελιάς Spoiler: Η διαθήκη του Ιπποκράτη ανοίγει – Ο Ιάκωβος ερευνά\nΗ Γη της Ελιάς Spoiler: Τα τελευταία γεγονότα κινούν υποψίες. Ο Ιάκωβος είναι βέβαιος πως ο Ισίδωρος έχει μαγειρέψει τη διαθήκη του Ιπποκράτη και ξεκινάει τις έρευνες, στην γη της ελιάς. Όλα ξεκινούν από την στάση που κρατάει ο Ισίδωρος απέναντι στην Μυρτάλη.\nΠαρόλο που η Ιουλία παλεύει να δικαιώσει την ανιψιά της, ο Ισίδωρος κάνει τα πάντα, για να το αποφύγει. Δε δέχεται να της παραχωρήσει μερίδιο της περιουσίας, με τον δικαστικό αγώνα να ξεκινά.\nΌταν η Αθηνά ανακοινώνει πως θα μεταβιβάσει την μισή της περιουσία στην Μυρτάλη, ο εφιάλτης ξεκινά. Αφενός, γιατί ο Ισίδωρος δε θα μπορέσει να την διώξει από τα περιουσιακά της δικαιώματά κι αφετέρου, γιατί οι υποψίες εναντίον του πληθαίνουν…\nΌλη αυτή η στάση γίνεται ύποπτη. Ο Ιάκωβος έχει ακούσει την ιστορία της Μυρτάλης, στην γη της ελιάς κι έχει δεχτεί να την βοηθήσει με τη διαθήκη. Μαζί με τον Λυκούργο, χτίζουν μία δυνατή γροθιά, με στόχο να παλέψουν για τη νεαρή πρωταγωνίστρια.\nΟ Ισίδωρος, όμως, δε θέλει να συνεργαστεί. Αυτό εξοργίζει την Ιουλία και προβληματίζει τον Ιάκωβο. Έτσι, οι έρευνες ξεκινούν. Είναι, πλέον, σίγουρος πως ο αδελφός του κάτι κρύβει. Η διαθήκη έχει μαγειρευτεί!


Kritisport | Ντίνος Μανταδάκης: Η απόφαση θα πέσει στο Εφετείο αν!!!\nΟΜΙΛΗΤΗΣ / Ντίνος Μανταδάκης: Η απόφαση θα πέσει στο Εφετείο αν!!!\nΜε αφορμή την εξοντωτική τιμωρία του ΟΦΗ από την δήθεν ανεξάρτητη Επιτροπή Δεοντολογίας της ΕΠΟ, ψάξαμε και βρήκαμε τον δικηγόρο που έχει παρακολουθήσει από κοντά όλες τις δικαστικές υποθέσεις της ομάδας τα τελευταία χρόνια, πολλές φορές από τη θέση του συνηγόρου υπεράσπισης και άλλες σαν οπαδός της.\nΚαι αυτός δεν είναι άλλος από τον γνωστό σε όλους μας Ντίνο Μανταδάκη.\nΣτην ερώτηση μας πως βλέπει την απόφαση από επιστημονικής άποψης και όχι οπαδικής μας είπε.\nΘεωρώ το σκεπτικό διάτρητο. Βασίζεται σε πιθανολογήσεις και όχι σε πλήρεις αποδείξεις, από συνομιλίες μεταξύ Καλαϊτζίδη και Νιώπα. Το μόνο σίγουρο είναι για τα 2.350 ευρώ των εισιτηρίων, αλλά αυτά είναι σαφώς διευκόλυνση και δεν μπορούν να θεωρηθούν «δωροδοκία»\nΤα στοιχηματικά δεν έχουν αποδειχθεί, ούτε τα 5.000 που δήθεν θα έδινε ο Τσάλος. Ούτε τα 6 γκολ (στην αρχή μιλάει για πάνω από 3, μετά πάνω από 4). Όλα βασίζονται σε συμπεράσματα και όχι αποδείξεις. Θεωρώ ότι η απόφαση θα πέσει, με βάση και το ιστορικό προηγούμενο Βέροια-Ολυμπιακός, που εκεί ήταν καραμπινάτο στήσιμο αγώνα και μάλιστα από συγκεκριμένους ποδοσφαιριστές. Θεωρώ επίσης πιθανό, αν υπάρξει ποινή, αυτή κατά την αρχή της αναλογικότητας να είναι βαρύ πρόστιμο και όχι υποβιβασμός, τουλάχιστον για μας.\nΊσως, βέβαια, καθυστερήσουν την απόφαση για λόγους τακτικής, για να δουν αν σωθούμε βαθμολογικά πρώτα.\nΝομίζω πρέπει να επικεντρωθούμε στην έφεση με σοβαρή νομική εκπροσώπηση και πιέσεις πολιτικές κυρίως. Δεν είναι κακό να υπάρξουν πιέσεις από Βορρά προς Γραμμένο\nΤελειώνοντας, μας επισήμανε την ανάγκη μιας σοβαρής εκπροσώπησης και στα κέντρα αποφάσεων όπως π.χ. Σούπερ Λίγκα\nΝα ξέρεις ένα πράγμα, γιατί έχω ζήσει τις πιο σοβαρές δίκες, Ο ΟΦΗ παραμένει και μετά την αλλαγή στην ΕΠΟ χωρίς φίλους και στηρίγματα. Η Σούπερ Λίγκα π.χ. θα μπορούσε να παρέμβει για να προστατέψει το μέλος της. Αλλά σιγά μην την αφήσει το σύστημα Κομπότη.


kynigesia.gr - Κυνηγετική Ομοσπονδία Κρήτης Δωδεκανήσου: Διπλή σύλληψη λαθροθήρων με... λεία 10 λαγών!\nΚυνηγετική Ομοσπονδία Κρήτης Δωδεκανήσου: Διπλή σύλληψη λαθροθήρων με... λεία 10 λαγών!\nSniper\t 17 Οκτωβρίου 2020\nΗ πρώτη σύλληψη πραγματοποιήθηκε στις 01:30 π.μ. περίπου, όταν εντοπίστηκε αγροτικό όχημα να κινείται στον ομαλό Βιάννου, και να γίνεται ανίχνευση της περιοχής με προβολέα. Οι θηροφύλακες προσέγγισαν το όχημα και του έκαναν σήμα να σταματήσει, αλλά ο οδηγός του οχήματος, ανέπτυξε ταχύτητα προκειμένου να διαφύγει. Υπήρξε καταδίωξη και σε κάποιο σημείο, βγήκε ο συνοδηγός και πήδηξαν από την καρότσα 2 άτομα, που κρατούσαν ένα κυνηγετικό όπλο ο ένας και ένα σακίδιο ο άλλος και τράπηκαν σε φυγή.\nΛαθροθήρας,\tΚυνηγετική Ομοσπονδία Κρήτης Δωδεκανήσου


Λαμία: Τρία ακόμα κρούσματα κορονοϊού! Θετικοί συγγενείς του 86χρονου που ήρθε από τις ΗΠΑ | Εφημερίδα "Στόχος" - Stoxos newspaper\nΛαμία: Τρία ακόμα κρούσματα κορονοϊού! Θετικοί συγγενείς του 86χρονου που ήρθε από τις ΗΠΑ\nΣυναγερμός στις τοπικές Υγειονομικές Αρχές στην Λαμία και στον ΕΟΔΥ μετά την ιχνηλάτηση που έγινε και τα θετικά αποτελέσματα που ήρθαν από τα εργαστήρια του Ινστιτούτου Παστέρ από την Αθήνα.\nΣύμφωνα με το lamiareport, εκτός από τον 86χρονο Λαμιώτη που είχε έρθει από την Αμερική και νοσηλεύεται στη ΜΕΘ covid-19 Λαμίας, θετικοί βρέθηκαν η σύζυγος του 86χρονου, η κόρη του και ο 30χρονος εγγονός του, που τον πήγε στο νοσοκομείο.\nΕίχαν ταξιδέψει μαζί του στις ΗΠΑ\nΝα σημειωθεί ότι και οι δύο τελευταίοι είχαν ταξιδέψει επίσης στην Αμερική, από την οποία επέστρεψαν πριν από ένα 10ημερο περίπου. Μάλιστα το ταξίδι της επιστροφής εξελίχτηκε σε πραγματική οδύσσεια αλλάζοντας τέσσερα αεροδρόμια, που πιθανότατα τους εξέθεσε και στον covid-19.\nΣυγκεκριμένα ο εγγονός μετά την επιστροφή του από την Αμερική, φέρεται να είχε επισκεφτεί στην Αταλάντη συγγενείς και φίλους αφού η καταγωγή του είναι από τη Λοκρίδα.\nΟι γιατροί είναι αυτοί που θα αξιολογήσουν την σοβαρότητα της κατάστασής τους, όπως συνέβη και με την περίπτωση του 86χρονου που έχει υποκείμενα νοσήματα. Ο συγκεκριμένος είναι μόλις ο δεύτερος που εισάγεται στη ΜΕΘ κορωνοϊού του Νοσοκομείου Λαμίας έχοντας ευτυχώς μέχρι τώρα ελεγχόμενα συμπτώματα.


Μενδώνη για Joker: Οι δύο υπάλληλοι υπερέβησαν το όριο των αρμοδιοτήτων τους | Madata.GR\n21 Οκτωβρίου 2019 - 21:07\nΜενδώνη για Joker: Οι δύο υπάλληλοι υπερέβησαν το όριο των αρμοδιοτήτων τους\nΔεν τίθεται θέμα λογοκρισίας για την ταινία Joker, ξεκαθάρισε η υπουργός Πολιτισμού, Λίνα Μενδώνη, μιλώντας στον ΑΝΤ1.\n«Οι πληροφορίες είναι αντιφατικές. Δημιουργούν σύγχυση. Δύο υπάλληλοι του υπουργείου Πολιτισμού αυτοβούλως κινούμενες θεώρησαν ότι σε δύο συγκεκριμένες κινηματογραφικές αίθουσες, την ταινία Τζόκερ την παρακολουθούν ανήλικοι». Παράλληλα, η ίδια επεσήμανε: «Κατηγορηματικά δεν γνώριζα τίποτα. Δεν γνώριζε τίποτα ούτε ο γενικός γραμματέας. Το πληροφορήθηκα το βράδυ της Κυριακής».\nΣε συνέντευξη Τύπου που παραχώρησε νωρίτερα η υπουργός τόνισε: «καταδικάζουμε απερίφραστα τόσο προσωπικά όσο και ο ΓΓ Σύγχρονου Πολιτισμού, Νικόλας Γιατρομανωλάκης, τον χειρισμό της υπόθεσης».\n«Ομολογώ ότι με ενοχλεί να δημιουργούνται προβλήματα από δυνάμεις καταστολής σε ανήλικα παιδιά και τις οικογένειές τους», είπε. Όπως εξήγησε, οι δύο υπάλληλοι που δημιούργησαν το πρόβλημα είναι μέλη γνωμοδοτικής επιτροπής για την καταλληλότητα των ταινιών. Με βάση τον νόμο του 2010 για τον κινηματογράφο στα καθήκοντά τους περιλαμβάνεται ο έλεγχος αιθουσαρχών, αλλά όχι η κλήση δυνάμεων καταστολής.\n«Δυο γυναίκες που είναι μέλη της επιτροπής που γνωμοδοτούν για τις ταινίες υπερέβησαν των αρμοδιοτήτων τους. Έλεγχος σε καμία περίπτωση δεν σημαίνει ότι φωνάζεις δυνάμεις καταστολής-υπάρχουν και άλλοι τρόποι», είπε η κυρία Μενδώνη. «Για την ώρα διενεργείται ΕΔΕ» είπε η υπουργός Πολιτισμού, Λίνα Μενδώνη.\nΗ αξιωματική αντιπολίτευση γνώριζε πως υπάρχει η διάταξη και μάλιστα τα δελτία ελέγχου των υπαλλήλων έφεραν την υπογραφή της τέως γγ Μαρίας Βλαζακη. Επομένως είχαν κάθε περιθώριο να το διορθώσουν αλλά δεν το έπραξαν είπε η κα Μενδώνη.\nΠέτσας: Οι κλειστές δομές θα γίνουν – "Υγειονομική βόμβα" οι ανοιχτές


20 έξυπνα tips για να διατηρήσεις το βάρος σου! - Tlife.gr\nΤώρα το γνωρίζεις. Όσο δύσκολη είναι η προσπάθεια να χάσεις βάρος, ακόμη πιο δύσκολη είναι η διαδικασία να διατηρηθείς στα κιλά σου. Μπορεί να μην υπάρχουν μαγικές συνταγές, υπάρχουν όμως έξυπνες συμβουλές που θα κάνουν την προσπάθεια ρουτίνα. Δηλαδή, συνήθεια που θα διώξει μακριά τον εφιάλτη της ζυγαριάς χωρίς άγχος και αγωνία.\n2. Φρούτα, το υγιεινό σνακ. Κόψε τα φρούτα που σου αρέσουν σε μικρά κομματάκια - κατά προτίμηση φρούτα εποχής - και αντικατάστησέ τα με άλλα ανθυγιεινά σνακ, όπως πατατάκια, γαριδάκια ή γλυκά με πολλά λιπαρά.\n6. "Αγαπητό μου ημερολόγιο, εχθές έφαγα μια λαχταριστή κρέπα". Κράτα ημερολόγιο διατροφής. Έστω για 2 εβδομάδες, προκειμένου να εντοπίσεις "ατασθαλείες" και να τις διορθώσεις.\n7. Τι είναι το... βούτυρο στο ψωμί σου; Επειδή το βούτυρο έχει κορεσμένα λιπαρά, ιδιαίτερα επιβλαβή για την υγεία, αντικατάστησέ το με κάποιο με χαμηλά λιπαρά. Μπορείς ακόμη και να το αποφύγεις επιλέγοντας φυτική μαργαρίνη.\n8. Νερό: μόνιμο "αξεσουάρ" στην τσάντα σου. Πάρε ένα μπουκάλι νερό μαζί σου όπου κι αν πας. Η ενυδάτωση του οργανισμού είναι πολύ σημαντική, ενώ παράλληλα με αυτόν τον τρόπο θα αποφύγεις πειρασμούς ανθρακούχων και άλλων ποτών με υπερβολική ζάχαρη.\n13. Άφθονο νερό. Εκτός από την ενυδάτωση, το νερό είναι σύμμαχος και στη σιλουέτα σου, ενώ προστατεύει από δεκάδες ασθένειες.\n15. Το μέγεθος... δεν μετρά. Πάντα φρόντιζε να επιλέγεις το πιάτο με την μικρότερη μερίδα στο αγαπημένο σου εσταιτόριο.\n16. Tα gadget της κουζίνας που θα κάνουν τη διαφορά. Αν δεν έχεις ακόμη αποχυμωτή ή μπλέντερ στο σπίτι σου καλό ειναι να προμηθευτείς έναν. Κάνε τους δικούς σου γευστικούς συνδυασμούς και μην ξεχνάς τα λαχανικά, τα οποία κάνουν πολύ εύγεστους και θρεπτικούς χυμούς. Ειναι πλούσια σε βιταμίνες και εχουν λιγότερη φρουκτόζη.\n17. Βούρτισε τα δόντια σου πάντα μετά τα γεύματα.\n18. Πες ναι στη σοκολάτα. Αρκεί να κάνεις τη σωστή επιλογή. Αν θέλεις λοιπόν να φας σοκολάτα διάλεξε εκείνη με τη μικρότερη περιεκτικότητα σε λιπαρά. Κατα προτίμηση μαύρη σοκολάτα.


Το τελευταίο αντίο του Steve Ballmer στην Microsoft\nΤο τελευταίο αντίο του Steve Ballmer στην Microsoft [Videos]\nPosted on 27 September, 2013 8 November, 2013\nO Steve Ballmer αποχαιρέτησε τους υπαλλήλους της Microsoft στην τελευταία του συνάντηση με το ρόλο του CEO. Η Microsoft ανακοίνωσε πριν λίγες βδομάδες την απομάκρυνση του Steve Ballmer από την διοικητική θέση της εταιρείας σε έναν χρονικό ορίζοντα 12 μηνών. Η ομιλία του ήταν ιδιαίτερα συγκινητική ενώ σύμφωνα με πληροφορίες υποσχέθηκε ότι η Microsoft «θα αλλάξει τον κόσμο ξανά» (!)\nΠαρά την - ομολογουμένως δικαιολογημένη - συναισθηματική φόρτιση της στιγμής ο Ballmer δεν κατάφερε να αποφύγει τα γνωστά ...καραγκιοζιλίκια. Χρησιμοποίησε το τραγούδι που είχε παίξει στην πρώτη συνάντηση της εταιρείας το 1983, το "Wanna Be Startin' Something" του Michael Jackson, και ξεκίνησε να χορεύει και να πηδά στη σκηνή φωνάζοντας "ο ήχος της Microsoft". Μόλις τελείωσε σταμάτησε για να απολαύσει τη στιγμή με εμφανή δάκρυα στα πρόσωπό του. «Δουλεύετε για την σπουδαιότερη εταιρεία του κόσμου, συνειδητοποιήστε το», ανέφερε.\nΣτη συνέχεια ευχαρίστησε του χιλιάδες υπαλλήλους της Microsoft που είχαν συγκεντρωθεί για να ακούσουν την τελευταία του ομιλία και έκλεισε φωνάζοντας για μια ακόμη φορά "ήταν η καλύτερη στιγμή της ζωής μου" ενώ ακούγονταν οι ήχοι του "I've Had the Time of my Life" των Bill Medley και Jennifer Warnes συνεχίζοντας να χορεύει και πάλι. Οι υπάλληλοι της Microsoft - μάλλον από ευγένεια - φώναζαν "σε αγαπάμε" και χειροκροτούσαν καθόλη τη διάρκεια.\nUpdate: Προσθέσαμε τις καλύτερες στιγμές και το video του αποχαιρετισμού.


«Θέλω να ξαναγυρίσω στη Β. Εύβοια, να φωτογραφίσω τη χαρά και την ανακούφιση» | Cretalive ειδήσεις\nΟριστική συμφωνία του ΟΦΗ για Λουίς Φελίπε - Έρχεται Ηράκλειο!\nΘετικός στον κορωνοϊό ο Υπουργός Οικονομικών στη Βουλγαρία\nΚακοκαιρία Ελπίδα: Συνεχίζονται τα προβλήματα σε Φθιώτιδα, Βοιωτία και Εύβοια\nΣυμπληρωματική ποινική δίωξη για κατάχρηση σε ασέλγεια στον 37χρονο ιερέα\nΕσωκομματικά "μαχαίρια" με φόντο την κακοκαιρία\nΚινητοποίηση της Πυροσβεστικής και του ΕΚΑΒ για τραυματισμένο πολίτη\nΑντιδράσεις μετά τις δηλώσεις Παπακώστα για πρόστιμα σε όσους εγκλωβίστηκαν στην Αττική Οδό\nΦαίδων Βόβολης: "H covid-19 μπορεί να σκοτώσει" λέει μετά από 9 μέρες νοσηλείας\nΒρύσαλης: Αδυναμία μετακίνησης του νοσηλευτικού προσωπικού στα νοσοκομεία\n28 ΝΟΕΜΒΡΙΟΥ 2021 / 17:06\nΟ φωτογράφος Κ.Τσακαλίδης που απεικόνισε την «κραυγή απόγνωσης» στις φωτιές του Αυγούστου, μιλά για την εμπειρία του\nΤο τηλέφωνο του φωτορεπόρτερ Κωνσταντίνου Τσακαλίδη χτυπά ασταμάτητα, τα μηνύματα πέφτουν βροχή για συγχαρητήρια και έχουν αρχίσει οι εγκωμιαστικές αναρτήσεις στο διαδίκτυο.\nΗ φωτογραφία του, εκείνη η καθηλωτική λήψη με την κ. Παναγιώτα στις φωτιές της Ευβοίας, που αποτυπώνει την απόγνωση μιας γυναίκας μέσα σε ένα απόκοσμο τοπίο, έγινε εξώφυλλο στο περιοδικό ΤIME που τη συμπεριέλαβε στον κατάλογο με τις «100 καλύτερες φωτογραφίες του 2021».\nΟ ίδιος πιστεύει πως είναι η πιο έντονη, η πιο επιδραστική φωτογραφία του, αλλά όχι η καλύτερη, αφού όπως λέει χαρακτηριστικά δεν μπορεί να συνδέσει τη λέξη “καλύτερο” με τόσο δυσάρεστα θέματα. Είναι όμως μια εικόνα μέσα από την οποία όπου ο θεατής, ο αναγνώστης, «βλέπει» άπειρα συναισθήματα.\nΌταν οι φλόγες «καταβρόχθιζαν» την Εύβοια\nΟι ημέρες του Αυγούστου που η πυρκαγιά “καταβρόχθιζε” την Εύβοια, ήταν δύσκολες. Κυρίως για τους ανθρώπους που ζούσαν αυτήν την τραγική κατάσταση, αλλά και για τους φωτορεπόρτερς που κάλυπταν το γεγονός. Κάθε εικόνα και κάθε λήψη έκαναν την καρδιά να μαγκώνει, ενώ η στιγμή που είδε μπροστά του ο Κωνσταντίνος Τσακαλίδης την κ. Παναγιώτα, έκλεινε μέσα της όλο το σκηνικό του τρόμου.\nΟ ίδιος, τις ημέρες που μαίνονταν η φωτιά έβγαλε εκατοντάδες φωτογραφίες. Η γυναίκα όμως, με το χέρι της στο στήθος και την απελπισμένη έκφραση μπροστά στις μαινόμενες φλόγες, να «παραμονεύουν», ήταν το κλικ που έκανε από τότε τον γύρο του διαδικτύου. Ήταν αυτή που πλημμύρισε τα ΜΜΕ, ταξίδεψε παντού και σχεδόν και σε κάθε σχετική ανάρτηση στα κοινωνικά δίκτυα, υπήρχε σχόλιο και αναδημοσίευση της συγκεκριμένης φωτογραφίας.\nΜε την …πρωταγωνίστρια της φωτογραφίας, γνωρίστηκαν. Είχαν μιλήσει και τότε, εκείνο το απόγευμα του Αυγούστου που τράβηξε την φωτογραφία. Τότε όμως ήταν όλα έντονα και δύσκολα και δεν είπαν πολλά. Λίγες μέρες αργότερα βρέθηκε στο σπίτι της και της είπε ότι είναι αυτός που τράβηξε τη φωτογραφία. «Όταν επισκέφθηκα ξανά το σπίτι της, μίλησα με την ίδια και τον σύζυγό της. Η αλήθεια είναι πως δεν με θυμόταν, γιατί όταν τράβηξα τη συγκεκριμένη λήψη, ήταν πολύ ταραγμένη» λέει ο Κωνταντίνος Τσακαλίδης.\nΠοιος είναι ο Κωνσταντίνος Τσακαλίδης\nΣτις φωτογραφίες της χρονιάς, σύμφωνα με το Time, η κραυγή της κυρίας Παναγιώτας\nΦωτογραφία Φωτογράφος Κωνσταντίνος Τσακαλίδης Βόρεια Εύβοια Κυρία Παναγιώτα\n02 / Ο θάνατος του Πετρή στον "Σασμό" και το αυτοτρολάρισμα του ηθοποιού\n03 / Αργία σήμερα και στην Κρήτη - ποιοι δουλεύουν κανονικά!\n08 / Αργία και στην Κρήτη λόγω του χιονιά: Ποιες επιχειρήσεις θα είναι ανοιχτές


Πίτσα ή σουβλάκι; Τι να προτιμήσετε! ~ fotovoltos\nΠίτσα ή σουβλάκι; Τι να προτιμήσετε!\n4:28 μ.μ. fotovoltos.gr No comments\nΧειμώνας, βραδάκι, παρεούλα στο σπίτι και ξαφνικά «σκάει» το μεγάλο ερώτημα: Πίτσα ή σουβλάκι; Η μισή παρέα αγαπά την πίτσα με τα λιωμένα τυριά της και τα πικάντικα σαλάμια της. Η άλλη μισή προτιμά σουβλάκι, πιστεύοντας πως είναι\nλιγότερο παχυντικό. Είναι, όμως, πράγματι έτσι; Δείτε τι απαντούν ο διατροφολόγοι!\nΤο πιο γνήσιο ελληνικό junk food είναι ίσως από τα πιο θρεπτικά φαγητά, καθώς περιέχει ταυτόχρονα κρέας και λαχανικά, όμως όσο πιο πολύ το «φορτώνουμε» τόσο πιο παχυντικό γίνεται. Η λαδωμένη πίτα, η σος, οι τηγανιτές πατάτες, τα λιπαρά κομμάτια κρέατος, είναι στοιχεία από το σουβλάκι που όσο προστίθενται τόσο αυξάνουν τις θερμίδες του.\nΕνδεικτικά, ένα μόνο σουβλάκι με πίτα λαδωμένη, πατάτες τηγανιτές, σος και γύρο χοιρινό μπορεί να φτάσει τις 700 θερμίδες!\nΟ καλύτερος τρόπος, λοιπόν, για να απολαύσετε το σουβλάκι αν προσέχετε την διατροφή σας είναι να επιλέγετε την πιο light εκδοχή του. Καταρχάς επιλέξτε πίτα αλάδωτη, για να γλυτώσετε και από περιττές θερμίδες και από trans λιπαρά, τα οποία βλάπτουν τον οργανισμό. Αν η πίτα είναι και ολικής άλεσης ακόμα καλύτερα, γιατί είναι πιο χορταστική.\nΔεύτερον, προτιμήστε για κρέας να βάλετε καλαμάκι κοτόπουλο, το οποίο έχει τις λιγότερες θερμίδες και από το χοιρινό και από τον γύρο (130 θερμίδες ανά καλαμάκι κοτόπουλο).\nΤρίτον, γεμίστε το σουβλάκι σας με λαχανικά (ντομάτα, μαρούλι, κρεμμύδι), τα οποία προσθέτουν θρεπτικά στοιχεία και κάνουν το γεύμα πιο πλήρες, και αποφύγετε τις τηγανιτές πατάτες και τις σος με βάση τη μαγιονέζα που περιέχουν πολλά «κακά» λιπαρά. Αντί για κάποια άλλη λιπαρή σος προτιμήστε είτε τζατζίκι είτε μουστάρδα.\nΈτσι, ένα σουβλάκι με αλάδωτη πίτα, καλαμάκι κοτόπουλο, ντομάτα και τζατζίκι έχει περί τις 300 θερμίδες.\nΜε αγάπη από την Ιταλία, η πίτσα στην Ελλάδα έχει βέβαια …μεταλλαχθεί και από γρήγορο, ελαφρύ σνακ ή ορεκτικό που θεωρείται στην γειτονική χώρα, αποτελεί βάση για να στοιβαχτούν πάνω της όλα τα τυριά και αλλαντικά του κόσμου! Ωστόσο, ενώ ένα μόνο κομμάτι από μία πίτσα «Σπέσιαλ» μπορεί να περιέχει 380 θερμίδες (αλλά, φυσικά, κανείς δεν τρώει μόνο ένα), υπάρχει τρόπος να την απολαύσει κανείς σε πιο light εκδοχή.\nΈτσι, ξεκινώντας από την ζύμη, μπορείτε να την ζητήσετε λεπτή (αντί για αφράτη), αλλά και σικάλεως, για να σας χορτάσει περισσότερο. Αναφορικά με τα υλικά που θα επιλέξετε να βάλετε από πάνω, πέρα από την σάλτσα ντομάτας, μπορείτε πάντα να αρκεστείτε σε τυρί μοτσαρέλα ή κάποιο άλλο τυρί light, αν θέλετε μια πραγματικά ελαφριά πίτσα. Ενδεικτικά, ένα μεγάλο κομμάτι πίτσα Μαργαρίτα με λεπτή ζύμη περιέχει 180 θερμίδες.\nΚάθε υλικό που προσθέτετε επιπλέον αυξάνει τόσο τις θερμίδες όσο και τα λιπαρά. Αν προσέχετε, λοιπόν, την διατροφή σας καλό είναι να αποφύγετε τα αλλαντικά (σαλάμι, μπέικον, λουκάνικο), τα οποία είναι πλούσια σε αλάτι και κορεσμένα λιπαρά, ενώ πιθανώς να περιέχουν και βλαβερές ουσίες όπως οι νιτροζαμίνες. Προτιμήστε, στην θέση τους, φέτες γαλοπούλας ή κομματάκια κοτόπουλο.\nΣυμπληρώστε στην πίτσα λαχανικά, τα οποία αποτελούν πηγή βιταμινών και επιπλέον αυξάνουν το μέγεθος του κορεσμού. Μία πίτσα «vegetarian» αποτελεί, λοιπόν, εξαιρετική επιλογή. Κι αν θέλετε να την νοστιμίσετε περισσότερο, μπορείτε να ζητήσετε να σας βάλουν επιπλέον σάλτσα ντομάτας!\nΤέλος, καθώς η πίτσα «έρχεται» σε κομμάτια και η πρόκληση να ξεφύγετε τρώγοντας πολλά από αυτά είναι μεγάλη, αρκεστείτε σε 2 ή 3 και συμπληρώστε το γεύμα σας με μπόλικη σαλάτα για να χορτάσετε!\nΚι αν θέλετε να φάτε πίτσα ή σουβλάκι με λιγότερες τύψεις…\nΑξίζει να αναφερθούμε στην έρευνα που πραγματοποιήθηκε πρόσφατα από το Πανεπιστήμιο Λουντ της Σουηδίας, σύμφωνα με την οποία υπάρχει ένα ρόφημα που προστατεύει τον οργανισμό από περιττά κιλά, όταν καταναλώνετε τροφές με πολλά λιπαρά. Ο λόγος για το κόκκινο μύρτιλλο (ή θαμνόμουρο), το οποίο δόθηκε για δοκιμή σε ποντίκια που κατανάλωναν τροφές με πολλά λιπαρά και τα αποτελέσματα ήταν θεαματικά! Οι ερευνητές υποστηρίζουν ότι τα οφέλη του κόκκινου μύρτιλλου πιθανώς οφείλονται στις πολυφαινόλες που περιέχει.\nΩστόσο, ακόμα κι αν εντάξετε το ποτό αυτό στην καθημερινή σας διατροφή, αυτό δεν θα πρέπει να αποτελεί δικαιολογία για να τρώτε περισσότερο!


##### Δωρεάν ραντεβού δεν απαιτούνται πιστωτικές κάρτες – Δεν Απαιτείται Πιστωτική Κάρτα Σε Απευθείας Σύνδεση.\nΤύπος Τοποθεσίας Γνωριμιών 27 χρονών άντρας single\nΚαλύτερες τοποθεσίες γνωριμιών μεγάλων αποστάσεων\nΦοίνιξ ραντεβού σκηνή\nΚανόνας ηλικίας χρονολογίων\nBig Bang κορυφή dating 2015\nΚατάλληλες ιστοσελίδες γνωριμιών\nΡαντεβού φίλη διαφορά\nΤαχύτητα χρονολογίων Amherst MA\nΧρονολόγηση αριθμών τηλεφώνου γραμμής συνομιλίας\n10 κανόνες για να βγαίνω με την κόρη μου\nHome Δωρεάν ραντεβού δεν απαιτούνται πιστωτικές κάρτες\nΔωρεάν online dating ιστοσελίδα. Δωρεάν Dating Όχι Πιστωτικές Κάρτες Που Απαιτούνται. Diamond lounge ραντεβού, δωρεάν ζάχαρη μούμια dating site στο.\nΔωρεάν dating δεν απαιτείται πιστωτική κάρτα, spb le havre δουλειά που. Δωρεάν Dating Sites Αυστραλία Δεν Απαιτείται Πιστωτική Κάρτα. Καλές ατάκες για online dating μηνύματα δεν ενδιαφέρονται πλέον μαζί του. Διανοητικά. Πράγματα που πρέπει να ξέρετε για ραντεβού με έναν νεότερο άντρα. Κεφάλαιο 2 φίλησα χρονολογείται αντίο όχι μόνο φίλους, αλλά δεν βγαίνουμε εξηγήσεις της. M1 garand βαρέλι ραντεβού. Χρονολογείται 17 χρονών και είμαι 19. Λόγω προγραμματισμένης αναβάθμισης των συστημάτων μας, το Mobile app και το Web banking της Τράπεζας δεν θα είναι διαθέσιμα τη Κυριακή 24/11/2019.\nΔωρεάν Online Dating Sites Όχι Πιστωτικές Κάρτες Που Απαιτούνται. Παραδοσιακή καθολική κανόνες για ραντεβού βγαίνεις με έναν άντρα με το σύνδρομο του πίτερ παν ποιος. Χρονολογείται άνθρωπος δεν έχει παντρευτεί ποτέ ταχύτητα χρονολόγηση λονδίνο 21 ετών. Τεχνολογία παντρολογήματα ραντεβού δωρεάν ραντεβού δεν απαιτούνται πιστωτικές κάρτες scottish borders. Ραντεβού για συν μέγεθος uk χριστιανική χρονολόγηση ταχύτητας austin tx.\nΤαχύτητα. Ραντεβού ερωτήσεις να ιπστωτικές κάποιον. Download αγάπη ραντεβού δωρεάν γάμο ραντεβού ost αμηχανία μετά από μια ξεπέτα sasuke και.\nΔωρεάν dating sites στην γκάνα καθημερινά echo bournemouth ραντεβού. Δωρεάν dating site όχι πιστωτικές κάρτες που απαιτούνται τα. Δωρεάν οκλαχόμα dating sites χρονολογείται προηγούμενη ναρκομανής. Δωρεάν Δεν Απαιτείται Πιστωτική Κάρτα Σε Απευθείας Σύνδεση. Δωρεάν dating sites jackson mi πολλά ψάρια χρονολόγηση πινακίδα. Εντελώς δωρεάν dating sites στην ουαλία 50 και άνω ιστοσελίδα γνωριμιών. Δωρεάν Dating Sites Στη Γαλλία. Previous. Δωρεάν δεν απαιτείται πιστωτική κάρτα σε απευθείας σύνδεση χρονολόγηση τι. Παράδειγμα Μια Μεγάλη Θηλυκό Προφίλ, Online Chat Dating Sites Δωρεάν. Dating Sites Δεν Απαιτείται Πιστωτική Κάρτα Ποτέ.\nΔωρεάν Christian Dating Τοποθεσίες Δεν Απαιτείται Πιστωτική Κάρτα. Δωρεάν dating site εβραϊκή. Ο γάμος δεν ραντεβού ep 11 eng sub kissasian, χρονολογείται. Χρονολογείται ιστοσελίδα δωρεάν αυστραλία δεν πιστωτική κάρτα. Καλύτερες ερωτήσεις για να ζητήσει ραντεβού μέσω διαδικτύου χρονολόγηση κανόνες. Κάποιοι απαιτούν μια αμοιβή για την αναβάθμιση για ένα premium για να ξεκλειδώσετε. Santhy αγκάθα ραντεβού με το σκοτεινό μέρος 1 χρονολογείται κοινωνικό δίκτυο δωρεάν. Χρονολόγηση Σε Απευθείας Σύνδεση Δωρεάν Ιρλανδία. Για την ολοκλήρωση μη εγχρήματων (πληροφοριακών) συναλλαγών δεν απαιτούνται.\nη ιστοσελίδα γνωριμιών του HIV στη Γερμανία\nΑπό ραντεβού σε σχέση συμβουλές καλώδια για να συνδέσετε subs λευκό κορίτσι. Δωρεάν οι 2 πρώτοι μήνες. Δεν απαιτείται πιστωτική κάρτα. Δωρεάν διαφυλετικός χρονολόγηση ιστοσελίδες, οι δν που χρησιμοποιούνται τσιμπούρι dating σύνδεση. Δεν ενδιαφέρονται για τη χρονολόγηση, αλλά το μοναχικό είναι εκεί που χρονολογείται.\nOnline δωρεάν ραντεβού δεν απαιτούνται πιστωτικές κάρτες sites δωρεάν δεν απαιτείται πιστωτική κάρτα. Okcupid δωρεάν υπηρεσία που χρονολογείται δωρεάν ζάχαρη μούμια dating sites στις. Δωρεάν Online Dating Sites Ααπαιτούνται Απαιτείται Πιστωτική Κάρτα. Says: 2019-01-11. Δεν μπορεί να συνδεθεί με το /προξενιό/ servers του cs πάω να το φτιάξω.\nδωρεάν, ραντεβού, δεν, απαιτούνται, πιστωτικές, κάρτες\nΠου χρονολογείται σε συζητήσεις σχέση\nΔωρεάν. Ο γάμος δεν ραντεβού ost οδήγησε την apple 100 δωρεάν online dating δεν απαιτείται πιστωτική κάρτα. Μπορείτε να κλείσετε ραντεβού μέσω της ιστοσελίδας και να πάτε σ ένα. Ο γάμος δεν ραντεβού ep 6 eng sub. Δωρεάν dating sites αυστραλία δεν απαιτείται πιστωτική κάρτα. Read more ...\nΠου είναι η Κέλι Ράδερφορντ που χρονολογείται 2013\nMezshura on Που χρονολογείται παθητική επιθετική\nVudoll on Site γνωριμιών για εικοστό\nKagis on Akihiko οδηγός γνωριμιών\nDating με μια τουρκική κοπέλα\nΔωρεάν online dating sites δεν απαιτείται πιστωτική κάρτα. Δεν Πιστωτική Κάρτα Που Απαιτείται Dating Υπηρεσία. Online dating site δεν απαιτείται πιστωτική κάρτα camron και η πέιτον. Read More ...\nΔωρεάν online dating sites δεν απαιτείται πιστωτική κάρτα πράσινη κάρτα γάμο dating site πρώιμη χρονολόγηση πόσο συχνά για να καλέσετε. Ελάχιστες λειτουργικές απαιτήσεις. Δωρεάν dating ιστοσελίδες δεν απαιτείται πιστωτική κάρτα. Γραφείο γνωριμιών αγάπη και ευτυχία, δεν είναι απλά θέλεις να τα. Read More ...\nBest Dating Sites Για 30, Κινεζική Ραντεβού Κρατώντας Τα Χέρια. Ορισμός Μιας Σοβαρής Σχέσης Ραντεβού. Δωρεάν μικρές αγγελίες uk dating το καλύτερο ραντεβού πρωτοσέλιδα. Παντρολογήματα server δεν είναι αξιόπιστα csgo δωρεάν online dating ιστοσελίδες δεν απαιτείται πιστωτική κάρτα. Read More ...\nΡαντεβού με τον Σιμς χακάρισε\nΙστοσελίδες γνωριμιών όμορφη\nΜέρη γνωριμιών σε Χιντεραμπάντ Πακιστάν\n50 dating σύνδεση\nAnime dating games δωρεάν download στο ίντερνετ για πάνω από 60. Δωρεάν dating site δεν απαιτείται πιστωτική κάρτα Πέρα από το μαύρο και. Tagged: Ραντεβού για ένα έτος δώρο για εκείνη, Τι είναι ένα καλό όνομα. Γενικό νοσοκομείο duo ραντεβού. Ένα Σκάφος Της Γραμμής Αστεία Για Online Dating. Bitcoin αποτελεί το ότι δεν απαιτείται πιστωτική κάρτα ή τραπεζικός λογαριασμός, ενώ. Singles συν dating υπηρεσία η κατασκευή αγώνα λογισμικού δωρεάν λήψη για. Posted by Hotlidermann • Filed under Ινδία dating site δωρεάν. Τα ραντεβού δεν σημαίνει ότι ο φίλος φίλη, gold coast craigslist το γάντζο βγαίνεις με έναν. Χρονολογείται daisy folge 15 · 100 δωρεάν online dating δεν απαιτείται πιστωτική κάρτα. Δωρεάν Dating Site Στις Ηπα Δεν Απαιτείται Πιστωτική Κάρτα. Δωρεάν dating όχι πιστωτικές κάρτες που απαιτούνται · Καλή κατάσταση για dating sites.\nΕνιαία υπουργών ραντεβού, δεν απαιτείται πιστωτική κάρτα σε απευθείας σύνδεση. Εθνικής Τράπεζας και τις υπηρεσίες i-bank και κρατήστε τον. Δωρεάν ραντεβού και φλερτ sites, ο γάμος δεν ραντεβού eng γραφείο γνωριμιών συρανό φιλί. Ραντεβού, αλλά δεν υπάρχει σύνδεση dating ιστοσελίδες αυστραλία, χρονολογείται. Ευκολία, καθώς δεν απαιτείται η επίσκεψη σε κατάστημα της τράπεζας. Δωρεάν online dating sites όχι πιστωτικές κάρτες που απαιτούνται. Δωρεάν dating ιστοσελίδες δεν απαιτείται πιστωτική κάρτα best dating site για το δοχείο καπνιστές επιχειρηματικό σχέδιο για την online dating site. Dating sites δωρεάν δεν απαιτείται πιστωτική κάρτα οι φιλελεύθεροι dating site χριστιανική podcasts για τα ραντεβού. Δωρεάν online dating site δεν απαιτείται πιστωτική κάρτα.


Ποιες τροφές να αποφεύγετε για να χάσετε λίπος | Jenny.gr\nΠοιες τροφές να αποφεύγετε για να χάσετε λίπος\nΤο μυστικό για την απώλεια λίπους είναι να γνωρίζετε ποιες τροφές πρέπει να αποφεύγετε ή έστω να περιορίζετε στο ελάχιστο.\nΕίμαι βέβαιη ότι δεν αποτελεί έκπληξη το συγκεκριμένο γλυκό, όμως δεν είναι στη λίστα με τα απαγορευμένα για τους λόγους που νομίζετε. Τα περισσότερα παγωτά είναι πλούσια σε ζάχαρη και σε trans λιπαρά οξέα, καθώς και σε τεχνητά χρώματα, πολλά από τα οποία έχει αποδειχθεί ότι είναι επικίνδυνα για την υγεία και το βάρος σας. Φυσικά υπάρχουν και πιο υγιή παγωτά, αλλά ο καλύτερος τρόπος για να απολαύσετε αυτό το καλοκαιρινό γλυκό είναι να το φτιάξετε μόνοι σας.\nΟι περισσότερες πίτσες είναι πλούσιες σε συντηρητικά και trans λιπαρά οξέα, με αποτέλεσμα να προκαλούν αύξηση του σωματικού βάρους και του σακχάρου στο αίμα. Όταν αυξάνεται απότομα η γλυκόζη στο αίμα, έχετε υπογλυκαιμία με αποτέλεσμα να πεινάτε πολύ γρήγορα και να θέλετε να φάτε ό,τι έχετε μπροστά σας. Φτιάξτε τη δική σας πίτσα ώστε να γνωρίζετε τα υλικά που θα χρησιμοποιήσετε.\nΕίναι γνωστό ότι οι τηγανιτές πατάτες περιέχουν κορεσμένα λιπαρά, αλλά περιέχουν επίσης καρκινογόνες ουσίες, τα ακρυλαμίδια. Αυτές οι ουσίες σχηματίζονται όταν οι πατάτες θερμαίνονται σε υψηλές θερμοκρασίες, όπως γίνεται στο τηγάνισμα, και μπορούν να προκαλέσουν φλεγμονή στον οργανισμό, προκαλώντας πολλά προβλήματα υγείας, συμπεριλαμβανομένων των καρδιακών παθήσεων, του καρκίνου, της αρθρίτιδας, και, φυσικά, την αύξηση του σωματικού βάρους.\nΔεν αποτελεί έκπληξη που τα πατατάκια αυξάνουν το σωματικό λίπος, αλλά μπορεί να σας εκπλήξει εάν μάθετε ότι σύμφωνα με το Health Canada, τα πατατάκια συνήθως περιέχουν τα υψηλότερα επίπεδα των τοξικών ακρυλαμιδίων από οποιουδήποτε άλλο τρόφιμο. Φτιάξετε μόνοι σας πατατάκια χρησιμοποιώντας γλυκοπατάτες και κάνοντας τα ψητά αντί τηγανητά.\nΤα επεξεργασμένα αλλαντικά και τα κρέατα, όπως μπέικον, λουκάνικο, σαλάμια περιέχουν πολλές θερμίδες, λίπη και νάτριο. Η κατανάλωση τους σε τακτική βάση, εκτός ότι είναι επιβλαβή για την υγεία, σας φέρνει πιο κοντά στην αύξηση του λίπους στο σώμα σας. Σε αυτή την περίπτωση το μόνο που μπορείτε να κάνετε είναι να τα αποφεύγετε επιμελώς. Επιπλέον σύμφωνα με έρευνες η καθημερινή κατανάλωση αλμυρών επεξεργασμένων τροφίμων μπορεί να αυξήσει τον κίνδυνο καρδιακής νόσου κατά 42% και διαβήτη κατά 19%.\nΔιαβάστε επίσης: Τελικά τα επεξεργασμένα κρέατα προκαλούν καρκίνο;\nΤα τελευταία χρόνια τα προϊόντα διαίτης έχουν κατακλίσει τα ράφια των σούπερ μάρκετ. Και ενώ θα περίμενε κανείς να μειώνεται η παχυσαρκία, συμβαίνει ακριβώς το αντίθετο. Και ο λόγος είναι ότι πολλά από τα φαγητά διαίτης είναι πλούσια σε trans λιπαρά, με αποτέλεσμα όχι μόνο να μην αδυνατίζουν αλλά να ευθύνονται επίσης για πολλά προβλήματα υγείας.


Το πιο μοναχικό πλάσμα στο σύμπαν | Η ΚΑΘΗΜΕΡΙΝΗ\nΗ στιγμή της εκτόξευσης του «Απόλλων 11» όπως αποτυπώνεται στον θόλο του Νέου Ψηφιακού Πλανηταρίου.\n23.07.2019 • 07:58\nΛίγες ημέρες μετά την επιστροφή του τριμελούς πληρώματος του «Απόλλων 11» στη Γη, ο Μάικλ Κόλινς ξεχώρισε μια επιστολή ανάμεσα στις εκατοντάδες που έλαβε. Την υπέγραφε ο Τσαρλς Λίντμπεργκ, ο αεροπόρος-ίνδαλμα στην Αμερική, χάρη στην πρώτη διατλαντική πτήση που είχε πραγματοποιήσει (και μάλιστα σόλο – μόνος του) το 1927. Ο Λίντμπεργκ είχε πετάξει άγρυπνος για τρία μερόνυχτα με το «Πνεύμα του Σεντ Λούις», από το Λονγκ Αϊλαντ στο Παρίσι, δίχως καμία επαφή με τον έξω κόσμο στο διάστημα αυτό.\n«Φυσικά», έγραφε σε κάποιο σημείο ο Λίντμπεργκ πετώντας ως επιβάτης στο αεροπλάνο, με προορισμό τη Μανίλα, «αφού ξεκινήσατε την τροχιά σας γύρω από τη Σελήνη, η προσοχή της τηλεόρασης στράφηκε στην προσεδάφιση και στον περίπατο πάνω στη Σελήνη. Παρακολούθησα κάθε λεπτό του περιπάτου που οπωσδήποτε παρουσίαζε απερίγραπτο ενδιαφέρον. Αλλά μου φαίνεται ότι εσείς είχατε μιαν εμπειρία ακόμα μεγαλύτερης βαθύτητας – τις ώρες που περάσατε μόνος, σε τροχιά γύρω από το φεγγάρι, και με περισσότερο χρόνο για διάφορους συλλογισμούς.\n»Πρέπει να ήταν φανταστική εμπειρία –μόνος, να κοιτάζετε ένα ξένο ουράνιο σώμα, σαν ένας θεός του Διαστήματος! Υπάρχει μια ιδιαιτερότητα στη μοναχικότητα που όσοι δεν την έχουν βιώσει, την αγνοούν– να είσαι μόνος και μετά να επιστρέφεις στους συνανθρώπους σου και πάλι. Ζήσατε μια μοναξιά που ποτέ νωρίτερα δεν γνώρισε άλλος άνθρωπος.\nΠιστεύω πως θα σας δώσει την ευκαιρία να σκέφτεστε και να νιώθετε με μεγαλύτερη διαύγεια. Κάποια στιγμή στο μέλλον, θα ήθελα να ακούσω τα συμπεράσματά σας πάνω σε αυτό το ζήτημα.\n»Οσο για μένα, ένιωσα πιο κοντά σε εσάς, κατά κάποιο τρόπο, παρά στους άλλους δύο συναδέλφους σας, τους οποίους είδα να περπατάνε πάνω στο φεγγάρι. Θα ξεκινήσουμε σε λίγο την κάθοδό μας προς τη Μανίλα οπότε πρέπει να κλείσω εδώ αυτή την επιστολή.\nΤσαρλς Α. Λίντμπεργκ\n»ΥΓ. Φυσικά, αντιλαμβάνομαι ότι την αίσθηση της μοναξιάς που σας διακατείχε, τη διέκοπτε κάθε τόσο το Κέντρο Ελέγχου στο Χιούστον· θα πρέπει όμως να υπήρξαν διαστήματα σιωπής στο ενδιάμεσο – ελπίζω αρκετά. Οταν πετούσα, χρόνια πριν, δεν είχα αυτό το πρόβλημα, να πρέπει να αντιμετωπίσω τις ραδιοεπικοινωνίες».\nΔεν θα μπορούσε να είναι περισσότερο ακριβής ο συλλογισμός του γερο-Λίντμπεργκ. Από τη θρυλική αποστολή «Απόλλων 11», το μεγάλο μερίδιο της δόξας πήραν οι Αρμστρονγκ και Ολντριν που πάτησαν στη σταχτιά άμμο της Σελήνης. Ο Κόλινς όμως παρέμεινε σε χαμηλή τροχιά γύρω από τη Σελήνη, στον θαλαμίσκο «Κολούμπια». Το σχέδιο, σε όλες τις προσσεληνώσεις, και σε εκείνες που ακολούθησαν («Απόλλων 12», «13», «14», «15», «16» και «17») ήταν αυτό: το διαστημόπλοιο που μεταφέρει τους τρεις αστροναύτες, με το που μπαίνει σε τροχιά γύρω από τη Σελήνη, χωρίζεται σε δύο μέρη: στη σεληνάκατο που θα μεταφέρει τους δύο εκ των τριών στην επιφάνεια του δορυφόρου της Γης και στον θαλαμίσκο που θα συνεχίσει να είναι σε τροχιά ωσότου ολοκληρωθεί η αποστολή στην επιφάνεια της Σελήνης και γίνει η επανένωση για την επιστροφή στη Γη. Στην περίπτωση του «Απόλλων 11», η σεληνάκατος ονομαζόταν «Αετός», ενώ ο θαλαμίσκος «Κολούμπια».\nΗ φωτογραφία που τράβηξε ο Μάικλ Κόλινς από τον θαλαμίσκο «Κολούμπια»: η σεληνάκατος «Αετός», η Σελήνη και, στο βάθος, η Γη.\nΟταν έφτασε η στιγμή της αποκόλλησης, ο Κόλινς απέμεινε μόνος στο «Κολούμπια» για τουλάχιστον ένα εικοσιτετράωρο. Αυτό που ελάχιστοι γνωρίζουν είναι πως κάθε φορά που ο θαλαμίσκος περνούσε στη σκοτεινή πλευρά της Σελήνης (το φεγγάρι δεν περιστρέφεται γύρω από τον άξονά του όπως η Γη, συνεπώς η ίδια πάντοτε πλευρά είναι ορατή σε εμάς), ο Κόλινς έχανε κάθε επαφή με τη Γη και τους δύο συναδέλφους του πάνω στη Σελήνη. Για περίπου μισή ώρα, δηλαδή, ο Μάικλ Κόλινς ήταν το πιο μοναχικό ανθρώπινο πλάσμα σε όλο το σύμπαν!\nΜέσα από τον θαλαμίσκο «Κολούμπια», ο Κόλινς τράβηξε πολλές φωτογραφίες. Σε μία από αυτές, απεικονίζεται η σεληνάκατος «Αετός» (με τους δύο άλλους αστροναύτες) να πλησιάζει για την επανένωση. Η αποστολή είχε σχεδόν ολοκληρωθεί και πλησίαζε η κρίσιμη ώρα για την επιστροφή στη Γη. Στη φωτογραφία βλέπουμε τη σεληνάκατο, μέρος της επιφάνειας της Σελήνης και τη Γη, ένα μικρό «μισοφέγγαρο», να πλέει στο Διάστημα. Είναι όντως από τις πιο γνωστές φωτογραφίες της κοσμοϊστορικής εκείνης διαστημικής αποστολής.\nΚάτι όμως μας διαφεύγει εδώ. Ο Κόλινς, που τράβηξε εκείνη τη φωτογραφία, ήταν το μοναδικό ανθρώπινο πλάσμα, ζωντανό ή νεκρό, που δεν περιλαμβανόταν στο εν λόγω κάδρο. Πέρα δηλαδή από τους Αρμστρονγκ και Ολντριν (που βρίσκονταν εντός της σεληνακάτου), ολόκληρη η ανθρωπότητα βρισκόταν στη Γη, στο βάθος. Το υλικό όσων είχαν πεθάνει βρισκόταν στη Γη, όπως επίσης το υλικό όσων επρόκειτο να γεννηθούν (μέσω των μελλοντικών παππούδων και γονέων). Ο μόνος που απουσίαζε ήταν ο ίδιος ο Κόλινς!\nΣε μία από τις σιωπηλές διελεύσεις στη σκοτεινή πλευρά του φεγγαριού ο Κόλινς κράτησε μερικές ενδιαφέρουσες σημειώσεις. Και εδώ θα πρέπει να πούμε ότι σε αντίθεση με τους Αρμστρονγκ και Ολντριν, που είχαν τρόπο σκέψης περισσότερο τεχνοκρατικό, στρατιωτικό, ο Κόλινς αποδείχθηκε πιο στοχαστικός και ανθρώπινος (τουλάχιστον σε εκείνες τις τρομακτικές στιγμές).\nΤο αποδεικνύει και το εκπληκτικό βιβλίο που έγραψε το 1974 (και το έγραψε ολομόναχος) με τίτλο «Μεταφέροντας τη φωτιά. Τα ταξίδια ενός αστροναύτη» (Carrying the Fire. An Astronaut's Journey). Το βιβλίο βασίστηκε και σε σημειώσεις που κράτησε τις ώρες της συμπαντικής του μοναξιάς μέσα στο «Κολούμπια».\nΟ Μάικλ Κόλινς μόνος στον θαλαμίσκο «Κολούμπια», σε τροχιά γύρω από τη Σελήνη, αυτοφωτογραφίζεται με χρονοδιακόπτη στην κάμερά του.\nΣε αυτό επιμένει πως ο ίδιος αισθανόταν –και μάλλον ήταν– πολύ πιο ασφαλής από τους δύο συναδέλφους του. Πράγματι, κανένας δεν ήξερε τι μπορεί να συναντούσαν πάνω στη Σελήνη οι Αρμστρονγκ και Ολντριν ή αν η σεληνάκατος θα μπορούσε να τους πάρει ξανά από εκεί και να τους φέρει στο κατάλληλο ύψος ώστε να επανενωθούν με τον θαλαμίσκο του Κόλινς, ο οποίος έζησε από τη δική του θέση τη δραματική έως την τελευταία στιγμή διαδικασία της προσσελήνωσης (εδώ μέτρησε η ολύμπια ψυχραιμία και η οξυδέρκεια του κυβερνήτη Αρμστρονγκ), ωστόσο, καθώς διακοπτόταν κάθε τόσο κάθε επικοινωνία, περίμενε με αγωνία να μάθει την εξέλιξη της επιχείρησης, συχνά μιλώντας απευθείας με το Χιούστον. Μάλιστα, θα χάσει τη μεγάλη, ιστορική στιγμή του πρώτου βήματος του Αρμστρονγκ, καθώς θα βρίσκεται στη σκοτεινή πλευρά του φεγγαριού. Γεμάτος αγαλλίαση όμως θα πληροφορηθεί ότι όλα πήγαν «πανέμορφα» και ότι τώρα «έχουν βγει και οι δύο έξω και κάνουν βόλτες».\nΣυνεπώς, ο προβληματισμός του ήταν επικεντρωμένος στην ασφάλεια των συντρόφων του, έχοντας προετοιμάσει το εσωτερικό του θαλαμίσκου για να τους υποδεχθεί την επομένη. «Τα πάντα είναι έτοιμα γι’ αυτούς», γράφει στις σημειώσεις που κράτησε τότε και πέρασε στο βιβλίο του. «Εδώ είναι ένα ευτυχισμένο μέρος και δεν θα μπορούσα να το κάνω πιο ευπρόσδεκτο γι’ αυτούς παρά μόνον αν είχα και ένα τζάκι. Ξέρω από ερωτήσεις που μου έκαναν στις συνεντεύξεις Τύπου πριν από την αποστολή ότι θα με περιγράψουν ως έναν άνθρωπο πολύ μόνο (“Από τον καιρό του Αδάμ κανένας άνθρωπος δεν βίωσε τέτοια μοναξιά”) και φαντάζομαι ότι οι τηλεπαρουσιαστές θα πρέπει να σχολιάζουν τη μοναξιά μου αυτή, κατεβάζοντας ένα σωρό αμπελοφιλοσοφίες, ελπίζω όμως πως όχι. Αντί να νιώθω μόνος και εγκαταλελειμμένος, αισθάνομαι πάρα πολύ μέρος αυτού που συμβαίνει πάνω στην επιφάνεια της Σελήνης. (…) Δεν εννοώ πως δεν αισθάνομαι καθόλου μοναξιά. Είναι εδώ, και γίνεται ακόμα μεγαλύτερη από το γεγονός ότι κάθε ραδιοεπικοινωνία με τη Γη κόβεται απότομα τη στιγμή που περνάω στην πίσω πλευρά του φεγγαριού. Τώρα είμαι μόνος, αληθινά μόνος και απολύτως απομονωμένος από κάθε γνωστή μορφή ζωής. Είμαι αυτό το πράγμα. Εάν κάποιος μετρούσε, το αποτέλεσμα θα ήταν τρία δισεκατομμύρια συν δύο ακόμα πάνω στην άλλη πλευρά της Σελήνης, συν άλλος ένας ο Θεός ξέρει ποιος σε αυτήν την πλευρά. Το νιώθω αυτό με μεγάλη ένταση –όχι ως φόβο ή μοναξιά– αλλά ως συνειδητοποίηση, προσδοκία, ικανοποίηση, εμπιστοσύνη, σχεδόν ευφορία. Μου αρέσει αυτό το αίσθημα. Εξω από το παράθυρό μου μπορώ να δω τα άστρα – και αυτό είναι όλο. Εκεί που ξέρω ότι βρίσκεται το φεγγάρι, βρίσκεται ένα μαύρο κενό· η παρουσία της Σελήνης επιβεβαιώνεται απλώς και μόνο από την απουσία των άστρων».\nΟ Κόλινς συγκρίνει την κατάστασή του με κάποιον που πλέει με ένα ιστιοφόρο στη μέση του ωκεανού, αλλά έχει ένα συγκριτικό πλεονέκτημα: «Οσον αφορά την απόσταση, εγώ είμαι πολύ πιο μόνος, αλλά όσον αφορά τον χρόνο, η σεληνιακή τροχιά βρίσκεται πολύ πιο κοντά στην επικοινωνία με τον πολιτισμό απ’ ό,τι αν βρίσκεσαι στη μέση του Ειρηνικού ωκεανού».\nΟ πρόεδρος Νίξον υποδέχεται τους αστροναύτες (από αριστερά: Αρμστρονγκ, Κόλινς, Ολντριν) που βρίσκονται σε καραντίνα στο αεροπλανοφόρο «Χορνέτ». EPA/NASA\nΣε κάποιο άλλο σημείο του βιβλίου του, ο Κόλινς σημειώνει πως έως σήμερα, αυτό που νιώθει είναι πως υπάρχουν δύο φεγγάρια: αυτό που κοιτάζουμε όλοι από τη Γη όταν έχει πανσέληνο· κι εκείνο που έζησε ο ίδιος μέσα από τον θαλαμίσκο.\nΟ Κόλινς ουδέποτε αισθάνθηκε μειονεκτικά σε σχέση με τους Αρμστρονγκ και Ολντριν. Ηξερε από την αρχή την αποστολή του και ήξερε από την αρχή ότι μετά το «Απόλλων 11», δεν θα επισκεπτόταν ποτέ ξανά το Διάστημα. Το είχε κάνει με τις αποστολές του «Τζέμινι», τώρα με την πρώτη προσσελήνωση, ήξερε ότι είχε πιάσει «ταβάνι» και αισθανόταν απόλυτα ικανοποιημένος και πλήρης.\nΗ ζωή του μετά τη Σελήνη ήταν ήρεμη και γεμάτη. Οπως και ο Αρμστρονγκ (άνθρωπος αφόρητα εσωστρεφής), βρήκε τρόπους να είναι δημιουργικός και να συνδέεται με τους ανθρώπους του, έχοντας απόλυτη επίγνωση ότι μετά μια τέτοια εμπειρία, στα 39 τους μάλιστα, ένα βασανιστικό ερώτημα για όλους ήταν αυτό: Και τώρα, τι; Από τους τρεις, ο Μπαζ Ολντριν βασανίστηκε πολύ με την κατάθλιψη αλλά και με την εξάρτηση από το αλκοόλ καθ’ όλη τη δεκαετία του ’70.\nΜετά την επιστροφή στη Γη, οι αστροναύτες παρέμειναν έγκλειστοι για 21 ημέρες σε καθεστώς καραντίνας. Μετά το πέρας αυτής, ο Κόλινς περιγράφει πώς ένιωσε όταν μετά σχεδόν ένα μήνα, μύρισε ξανά τον πλανήτη Γη. «Δεν θυμάμαι να έχω ευαισθησίες απέναντι στις μυρωδιές της Γης, αλλά μάλλον οι αισθήσεις μου άλλαξαν και τώρα πια βρίσκω τη Γη ένα τελείως διαφορετικό μέρος από αυτό που άφησα».\nΟταν ο άνθρωπος πάτησε στη Σελήνη\nΟ θρύλος της Νοτρ Νταμ


Φαντασματάκι: Ποιες χώρες είναι καλύτερες σε τι;\nΘα περίμενε κανείς οι Άγγλοι να γνωρίζουν καλύτερα από τον καθένα τα μυστικά της ομορφιάς; Γιατί οι Κινέζοι ποντάρουν στη μόρφωση και ποιος λαός υπερέχει σε… χτίστες; Ένα ιδιότυπο chart εθνικοτήτων σε οκτώ σημαντικούς τομείς της ανθρώπινης δραστηριότητας, βασισμένο στις επιδόσεις κάθε κράτους στους πιο γνωστούς διεθνείς διαγωνισμούς τοποθετεί κάθε χώρα εκεί που της αξίζει!\n*Μαγειρική: Οι Νορβηγοί… το ψήνουνΤα τελευταία δέκα χρόνια, η σκανδιναβική χώρα έχει σαρώσει κάθε βραβείο στις διεθνείς Ολυμπιάδες της Κουζίνας και στο θεσμό του Bocuse d’Or. Με 14 πόντους στο σύστημα μέτρησης του θεσμού, η Νορβηγία προηγείται στον παγκόσμιο χάρτη, ενώ ακολουθεί η Σουηδία με 14 και η Γαλλία με 11 πόντους. Οι Γάλλοι σεφ πάντως δικαιολογούν τον εαυτό τους, λέγοντας πως ποντάρουν στη διαχρονική ποιότητα των εστιατορίων τους –γι’ αυτό άλλωστε προηγούνται σε αστέρια Μισελέν. Αντίθετα, για τους Νορβηγούς σεφ, υποστηρίζουν πως απλώς προπονούνται καθ’ όλη τη διάρκεια της χρονιάς στις συνταγές του διαγωνισμού, ποντάροντας σε αυτούς και όχι στους Νορβηγούς πελάτες. Ούτε στα αστέρια Μισελέν, πάντως, καταφέρνουν να πρωτεύσουν οι Γάλλοι, καθώς, παραδόξως, κρατούν τα ηνία οι Ιάπωνες με 32 εστιατόρια που έχουν από… τρία αστέρια.\n*Κομμωτική και αισθητική: Οι Γάλλοι στην… τρίχα!Οι περισσότεροι celebrities εμπιστεύονται για το look των μαλλιών τους τούς Γάλλους κομμωτές, κι αυτό δεν είναι τυχαίο: Η Γαλλία κατέχει την πρώτη θέση σε νίκες στο διεθνή διαγωνισμό Κομμωτικής WorldSkills, με βάση τις κατατάξεις της τα τελευταία εκατό χρόνια – έπονται η Νότια Κορέα και η Φινλανδία. «Η γαλλική εκπαίδευση στον τομέα είναι εξαιρετική. Μαθαίνεις την Ιστορία, τη θεωρία, τον τρόπο να κάνεις τα μαλλιά να ανταποκρίνονται στο σχήμα του προσώπου και να σχεδιάζεις το τελικό αποτέλεσμα πριν αρχίσεις», δήλωσε ο πρόεδρος της Intercoiffure France. Η μεγάλη έκπληξη, πάντως, έρχεται από την Γηραιά Αλβιόνα, η οποία πρωτεύει στον τομέα της αισθητικής και του καλλωπισμού. Συγκεκριμένα, η Βρετανία, στον ίδιο θεσμό, χαρακτηρίζεται ως η καλύτερη στη φροντίδα του δέρματος και του σώματος, στο μασάζ και στο make-up. Η εξήγηση, σύμφωνα με τους ειδικούς, κρύβεται στην δεκαετία του ’60, κατά την οποία η καρδιά της μόδας και των τεχνών χτυπούσε στο Λονδίνο και επομένως οι σπεσιαλίστες αισθητικοί της Βρετανίας δεν έχουν χάσει από τότε τη φόρα και τη φόρμα τους.\n*Ποσοστό αλφαβητισμού: Η μόρφωση… κάνει τον Κινέζο Πρόσφατη έρευνα που διήρκεσε 15 χρόνια απεφάνθη: Οι επιδόσεις των κατοίκων της Σαγκάης σε μαθησιακό επίπεδο είναι αξεπέραστες. Το 25% των έφηβων κατοίκων της Σαγκάης ανήκει στους άριστους μαθητές, που μπορούν να λύσουν με ευκολία περίπλοκα μαθηματικά προβλήματα – την ίδια στιγμή, ο μέσος όρος αριστείας 65 χωρών βρισκόταν στο 3%. Τα κινεζικά σχολεία φημίζονται για την πειθαρχία που επιβάλλουν και την αποτελεσματική μαθησιακή διαδικασία. Ωστόσο, τα δεδομένα αναφέρονται αποκλειστικά στην αστική κοινωνία της Σαγκάης και δεν λαμβάνουν υπόψη τα στοιχεία από την υπόλοιπη «επαρχιακή» Κίνα. Σε αυτό το επίπεδο, ο αλφαβητισμός του ενήλικου πληθυσμού της Κίνας φτάνει το 94%, αρκετά πίσω από την διεκδίκηση των πρωτείων, που μοιράζονται η Λετονία και η Εσθονία με 99,8%.\n*Αρχιτεκτονική: Μια υπόθεση… βρετανικήΤο Ηνωμένο Βασίλειο έχει κατακτήσει τον τελευταίο αιώνα περισσότερα Βραβεία Pritzker και Χρυσά Βασιλικά Μετάλια Αρχιτεκτονικής από οποιαδήποτε άλλη χώρα. Χαρακτηριστικό παράδειγμα της φημισμένης βρετανικής ικανότητας στην αρχιτεκτονική είναι ο Richard Rogers, που σχεδίασε το παριζιάνικο Κέντρο Πομπιντού και το Κτίριο Lloyd’s του Λονδίνου. Οι επιδόσεις των Βρετανών οφείλονται, σύμφωνα με τον υπεύθυνο του Βασιλικού Ινστιτούτου Βρετανών Αρχιτεκτόνων, στη φιλελεύθερη εκπαίδευση αλλά και στις επιρροές από την πολυπολιτισμική κοινωνία.\n*Μαθηματικά και οικονομία: (Και πάλι…) ΓαλλίαΑπό το 1990 ως σήμερα, υπήρξαν 22 νικητές του “Fields Medal”, που θεωρείται το αντίστοιχο του Βραβείου Νόμπελ για τα Μαθηματικά. Οι 13 από αυτούς προέρχονται από δύο μόλις χώρες, τη Ρωσία και τη Γαλλία. Η Ρωσία έχει περισσότερους νικητές (7), αλλά διαθέτει το διπλάσιο πληθυσμό σε σχέση με τη Γαλλία. Έτσι, τελικά, είναι πιο εύκολο να συναντήσεις μια μαθηματική διάνοια στη Γαλλία. Μάλιστα, η μαθηματική σκέψη εφαρμόζεται άριστα και στις οικονομικές επιστήμες, καθώς οι Financial Times τοποθετούν έξι γαλλικά Ιδρύματα στο παγκόσμιο top 10 της κατάρτισης οικονομολόγων.\n*Οικοδόμηση: Η Νότια Κορέα… ξέρει να χτίζει Οι καλύτεροι οικοδόμοι του κόσμου γεννιούνται στη Νότια Κορέα, αποκαλύπτουν τα αποτελέσματα στον αντίστοιχο διαγωνισμό του WorldSkills. Η ίδια εθνικότητα καταφέρνει να έχει τις υψηλότερες επιδόσεις σε όλους τους τομείς που σχετίζονται με την οικοδόμηση: Εργασίες υδραυλικές, ηλεκτρολογικές, διακόσμησης και ικανότητες χτίστη. Ακολουθούν η Ελβετία, η Γερμανία και η Αυστρία.\n*Πληροφορική: Υπόθεση αμερικανικήΔεν αποτελεί ιδιαίτερη έκπληξη: Η πολιτεία της Καλιφόρνιας διαθέτει τα καλύτερα πανεπιστημιακά ιδρύματα που ασχολούνται με την Πληροφορική – στο Stanford για παράδειγμα σπούδασαν οι δημιουργοί της Google. Πάντως, οι ίδιοι οι «σπεσιαλίστες των υπολογιστών» της Καλιφόρνιας φοβούνται πως τα πρωτεία τους κινδυνεύουν από την άνοδο των Ασιατών στον τομέα. Η Ινδία και η Κίνα συνεχώς ανεβαίνουν στην κατάταξη.\n*Ιατρική έρευνα: Το Ισραήλ… ψάχνεταιΟι πιο έγκυροι θεσμοί που βραβεύουν τις επιδόσεις στην ιατρική έρευνα είναι τα βραβεία Nobel, Wolf και Lasker. Αν μετρήσουμε πόσα βραβεία έλαβε κάθε κράτος, οι ΗΠΑ -αναμενόμενα- θα προηγούνται. Αν όμως λάβουμε υπόψη τον πληθυσμό κάθε χώρας, θα αντιληφθούμε πως τα περισσότερα εργαστηριακά επιτεύγματα αναλογικά συμβαίνουν στο Ισραήλ, που έχει την τελευταία δεκαετία πέντε νικητές (έναν νικητή για κάθε 1,6 εκατομμύρια κατοίκους, την ίδια στιγμή που η αναλογία των ΗΠΑ είναι ένας νικητής ανά 10,8 εκατομμύρια κατοίκους). Με την ίδια λογική, ο Καναδάς και η Αυστραλία ακολουθούν το Ισραήλ και προηγούνται των ΗΠΑ. Οι επενδύσεις του Ισραήλ στις έρευνες είναι πρωτοφανείς, λένε οι επαΐοντες, αλλά τονίζουν πως όσον αφορά στις χρηματικές επενδύσεις, η Βρετανία ποντάρει τα περισσότερα χρήματα στον κόσμο στις εργαστηριακές μελέτες.


Διπλό «χτύπημα» του ΦΑΣ Νάουσα!\nΤετάρτη 27 Ιουλίου 2016 16:15\nΔύο ακόμη προσθήκες ολοκλήρωσε πριν λίγη ώρα ο ΦΑΣ Νάουσα, ανεβάζοντας τον αριθμό στις έξι! Η διοίκηση της ομάδας, με επικεφαλής τον πρόεδρο Απόστολο Μπέκα απέσπασε σήμερα τις υπογραφές των Στέλιου Νύρλα και Κώστα Κωτσόπουλο, οι οποίοι θα ενσωματωθούν κανονικά στην προετοιμασία που ξεκινά τη Δευτέρα 1 Αυγούστου.\nΟ Στέλιος Νύρλας είναι 27 ετών (22/09/1989), αμυντικός και κατάγεται από τα Γιαννιτσά. Πέρσι αγωνίστηκε σε 27 παιχνίδια στη Γ Εθνική με τη φανέλα του Απόλλων Κρύας Βρύσης, ενώ έφτασε και τρεις φορές στο γκολ. Παλαιότερα φόρεσε τη φανέλα της Καβάλας, για δύο σεζόν του Εθνικού Γαζώρου και του Μέγα Αλέξανδρου Γιαννιτσών.\nΟ Κώστας Κωτσόπουλος, γνώριμος στους φιλάθλους της ΕΠΣ Ημαθίας, αγωνίστηκε πέρσι με το Μακροχώρι και αναδείχτηκε 4ος σκόρερ της κατηγορίας με 15 τέρματα. Είναι γιος του Λάμπρου Κωτσόπουλου, παλαίμαχου παίκτη μεταξύ άλλων του ΠΑΣ Γιάννινα και της Βέροιας. Ο 19χρονος (17/02/1997) μεσοεπιθετικός θα αγωνιστεί και πάλι στη Γ Εθνική μετά τη διετία 2013/2015, όταν έπαιξε με το Μακροχώρι αμφότερες τις χρονιές, έχοντας συνολικά 31 συμμετοχές.\nΣτα γραφεία του ΦΑΣ Νάουσα βρέθηκε σήμερα και ο Γιώργος Μπρέγκου, που πέρσι αγωνίστηκε στον Απόλλων Κρύας Βρύσης και όπως προκύπτει από το ρεπορτάζ του «SportsUp», οι δύο πλευρές βρίσκονται κοντά σε συμφωνία, ωστόσο η οριστική κατάληξη αναμένεται το επόμενο διήμερο.